ERAUSKIN, Juanbau: Hernaniko AEKko irakaslea\nBadira eskolan, haurrei euskaraz aritzeko eskatu baina beraien artean erdaraz hitz egiten duten edo euskara kaskarra erabiltzen duten irakasleak. Nola kontzientziatu irakasleak? Nola egin aurre horri? Zenbakia\nERAUSKIN, Juanbau: Hernaniko AEKko irakaslea Saila\nBi galdera, bi erantzun arras desberdinak dituztenak.Galdera bihurriak benetan. Erantzun borobilik ez dutenak. Ertz ugarikoa eta, hizkuntza tresna afektiboa den heinean, zein ertzetatik heltzen diozun, batari hemen eta besteari han min eragingo diona.Ez dut uste gai horren inguruko diskutso osatu bat denik, horregatik erantzunak baino gehiago, hausnarketarako galderak planteatuko ditugu.\tGauza bat da, besteei euskaraz aritzeko esan eta zu zeu erdaraz aritzea, garai bateko sermoiak gogoan: egin nik esaten dudana eta ez nik egiten dudana. Hala jokatzen duen irakaslea ezin izango da ikasleen eredu; edo bai, baina eredu horrek esaten duenaren kontrako emaitza jasoko luke.Guk egiten ez duguna besteei egiteko eskatzea, hau da, nik badakidan baina hitz egin nahi ez dudan hizkuntza batean aritzeko eskatzea ez dakien edo ikasten ari den bati, errespetu falta adierazteaz gain, bada beste zerbaiten seinale ere: norberaren hautua alde batera utzita, irakaskuntzaren profesionalak hala jokatzen duenean, zer transmitituko die ikasleei? Edozein dela ere gaia edo edukia, zer ikuspegi du halakoak? Nola ahaleginduko da motibatzen? Zer dira ikas-estrategiak irakasle horrentzat? Zer garrantzi du erabilerak, eguneroko praktikak ikas-prozesuan?Nolabait, irakasle hori, euskara eskolan eduki akademiko moduan baliagarri izan daitekeela esaten ari zaigu, baina euskara ez dela baliagarri komunikatzeko edo, areago, transmititzeko. Inplizitoki hori uste du, alegia, “euskaraz bizi” leloa ez dela aplikagarri halakoentzat. Eta uste horretatik abiatuta irakasle horrek ezer gutxi egingo du hizkuntza baten garapenerako hain beharrezkoa den erabilera sustatzeko. Ahaztu egingo du erabilera dela hizkuntzari baliagarritasuna ematen diona, eta ez eskolak “eman beharreko” edukia izateak.Beharbada eskolak berak diagnosia egin eta, irakasleen arteko harremana teorian izan beharko lukeen bezain euskalduna ez dela ikusiko balu, orduan, irakasleei (eta ez ikasleei) begirako kontzientziazio planen bat abiarazi beharko luke, irakasleen kontzientzia formazio-programen bidez pizteko eta garatzeko. Ikusarazi beharko lieke irakasle horiei hizkuntza baten iraupenerako zein garapenerako, erabilera dela gakoa. Eta erabilera eskolako ordu akademikoetara mugatzen badugu, bide laburra, pobrea eta artifiziala egingo duela hizkuntzak; eta alferrik kexatuko garela gero, esanez, gure ikasleak jotake aritzen direla atsedenaldietan erdaraz.Predikatzen dugunari zentzua, gorputza, argudioak emateko, beharbada, irakasleok behar ditugu lehenik eta behin baliabideak eta arrazoiak. Jantzi egin beharko genuke. Eta oinarri horien jabe egin ostean, agian, argiago ikusiko genuke egin euskaraz esatea baino eraginkorragoa dela euskara tresna komunikatibo gisa hartu eta lanketa errealak eta motibatzaileak proposatzea.Badakit esatea errazagoa dela, baina nola egin dute aurrera hizkuntzek eguneroko bizitzarako ezinbesteko tresna direla ulertuta ez bada? Eta tresna horiek egunero hizkuntza erabilita sortzen direla ulertuta ez bada?Beraz, uste dut eskoletan horretaz jabetzeko saioak ez liratekeela alferrikakoak izango. Uste dut orain arte ikasleak eta hauen motibazioa izan ditugula hizpide, baina agian irakasleok oinarriak finkatu behar ditugu eta bide erakusle argiago bat behar dugu.Bigarren galderaBigarren galdera ere ez da kamutsa, beraz, zer zorroztu?Aurren-aurreneko galdera honakoa: zer da hizkuntza bat? Zer dela uste dugu? Izan ere uste badugu, esaterako, arauez jositako sistema bat dela, uste horretan oinarrituta egingo ditugu hizkuntzaren diagnosi, egitasmo eta ebaluazio guztiak. Zaharkituta dagoen ustea irudituko zaizue agian, baina ez dakit bada, pentsaera horren zama oraindik ere ez ote dugun irakaskuntzan eta euskalgintzan ari garenok.Demagun arestian aipatutako ustea bazter utzi dugula eta komunikazioa lehenesten dugula, horretarako eta horregatik sortu zirela hizkuntzak, elkarren arteko komunikaziorako. Jo dezagun hori pentsatzen dugula.Demagun kalean gaudela eta ondoko gazte bati entzun diogula: “…ezagutzen dut emakume bat zurekin lan egiten duela…” eta kaleko beste bazter batean honakoa: “…zer, joaten gara hemendik?”; eta hurrengoan: “…zuk ondo egingo duzunaren ziurtasuna daukat...”, hain gaztea ez den beste bati; edo, “…itxi atea, hotza sartzen dela!” tabernako bezero bati. Horiek guztiak zuzenak direlako ustea badugu, ondo ari garelako ziurtasuna dugu. Beraz, ez dugu ezer zuzendu beharrik. Oker ari delako kontzientziarik ez duenak ondo ari delakoan ari da (ni neu oraintxe), ez du akatsik egiten. Ezin, hortaz, oker erabilitakoa zuzendu.Hau akats gramatikalei buruz dagokionean.Baina euskara kaskarra erabiltzen dugun kontzientzia izan beharko genuke hobetzeko bidean jartzeko, kontzientzia hori izan ezean ondo ari garela uste baitugu.Bizi garen herrian bizi gara eta beste bi hizkuntza indartsuen igurtzia hortxe dugu, egunero eta nonahi. Ezin ahaztuko dugu euskarak kultur-eskaintzan aurrerapausoak egiten dituenean gaztelania eta frantsesa ere ez daudela geldirik. Ezin ahaztuko dugu nerabe eta gazteei begirako kultur-eskaintza erdalduna ikaragarria dela. Horregatik genion lehen, hizkuntza-komunitate bat ez badago erabat murgilduta, ez bada osorik euskaraz bizi, zail duela aurrera egitea. Horren kontzientzia argia izan behar dugu. Eta hizkuntza bat bizirik dagoen seinale ezin ahaztuzkoa da, hizkuntza horrek, akatsak akats, ibilian behar duela bizi. Gogoratu bestela: latina hizkuntza akatsgabea da, museoan ikusgai paratutakoa.Honezkero batek baino gehiagok antzemango zenioten hizkuntzaren kalitatea neurtzeko hiru irizpideei buruz ari garela: zuzentasuna, jatortasuna eta egokitasuna. Joxerra Gartziak, Kike Amunarrizek eta Andoni Egañak egindako lana dugula buruan.Bistan da orain artean zuzentasunaren eta jatortasunaren irizpideak gailendu direla hizkuntza txukuna edo kaskarra erabiltzen ari ote garen neurtzeko. Seguru aski inoiz baino premia larriagoa dugu egokitasunaren irizpidea kontuan hartu eta bestelako ikuspegi bat izateko. Esan nahi baita, fokua zuzentasunean jarrita ari garenean etengabe gure barren-barreneko euskaltzaina ari dela “hau ez da horrela, hau gaizki esan duzu, hori ez da horrela esaten” esaka. Eta pedagogikoki ere badakigu zein emaitza jasoko dugun zigorra zigorraren gainean banatzen dugunean.Ez naiz ari euskañola indartu behar dugula esaten.Ez naiz ari edozer gauzak balio duela esaten.Gazte, nerabe eta zahartxeagoak motibatzeko bestelako ikuspegi, irizpide eta estrategiak garatu behar ditugula esaten ari naiz. Nik ere ez dakit zein diren horiek, ez naiz aditua, irakaskuntzan urte batzuetako esperientzia duen pertsona bat baino ez naiz. Baina esan dezakedana da, ikuspegia erlatibizatze aldera, ezin dugula euskara hizkuntza perfektu-bukatua delako itxura sustatu. Besteak beste atzoko akats barkaezina gaurko esamolde zuzen eta zabaldua baita. Azken batean, hiztunek zilegitzen dutelako dena delako arau gramatikala, eta ez akademiek. Kontua ez da filologoak lanik gabe uztea; baizik eta bakoitzak bere arloan lan egitea. Eta esango didazue irakaskuntzan zein den lanik behienena, motibazioa ez bada.Gaia alde batera utzita ari garela pentsatuko duzue apika, baina iruditzen zait euskara kaskarra erabiltzeko arrazoiak, ez datozela hizkuntza ez jakitetik, eta beste nonbait jarri behar dugula arreta. Esate baterako, euskara ama-hizkuntza duen hiztunak, zergatik jotzen du hainbestetan gaztelaniara? Zerk bultzatzen du hiztun hori ezagutu bai, baina ezagutzen duen forma hori beste hizkuntza batean erabiltzera? Kontua ez da ez dakiela edo ez dela gai; baizik eta zehaztu beharko genituzkeen arrazoiengatik aukera bat egiten duela, zeinak darabilen hizkuntza kaskartu, pobretu egiten baitu.Zuzentasun eta jatortasunaren irizpideen arabera, dudarik gabe. Eta egokitasunaren arabera? Zenbateraino da egokia euskañola? Noraino?Komunikatzeko baliagarri dela frogatuta dago. Baina, egoera muturrera eramanda, gaztelania hutsean arituta ere, komunikazioa lortuko dugu, ia gehienetan.Aurrekoan ikastetxe batean ikusitako txartel bat datorkit gogora, Lazkao Txikiren hitzak dira: “Laster, konturatzerako, erdara hutsean arituko gara euskaraz ari garelakoan”.Lehenago aipatu dugu; kontzientziazioan egon daiteke arazo horren muinetako bat. Alegia, nola uste dugu egiten duela aitzinera hizkuntzak? Eguneroko erabilera esparru guztietan zabalduta baldin badago (eskolan, kalean, etxean, administrazioan, lagunartean, aisialdian, merkatuan, hedabideetan…) erabilera horrek berak bermatuko du hizkuntzaren garapena, hizkuntzaren kalitatea, hizkuntzaren praktikotasuna. Pernandoren egia hauxe da, gure kaskazurrean sartu beharrekoa. Honela sortuko ditugu, hizkuntza tresna gisa erabiliz, behar ditugun esamoldeak, gazte hizkera freskoa, forma berriak eta hizkuntzaren corpus baliagarria. Euskara bazter utzi eta erdararen hautua egiten dugun aldiro ari gara lurperatzen, ondoren ez dakit zein erabilpen-plan eta abarrek suspertzen ez omen duten gure hizkuntza.Berriro diogu, egokitasunaren irizpidea buruan dugula ari bagara, fokalizazioa ez dago horrenbeste akatsetan, hutsegiteetan. Hiztuna hizketan hasi orduko ez da sentituko epaile baten aurrean ariko balitz bezala (askori entzun diodan moduan). Herritar euskaldun askok pentsatzen du ez dela gai bere hizkuntzan zuzen aritzeko. Euskara ikasten ari direnak, zer esanik ez. Garrantzia zuzentasunari ematen diogulako, eta zuzentasuna arauak ematen du, baina egokitasuna ez du arauak ezartzen, erabilerak baizik.\nMahai-jokoetan euskaraz aritzeko proposamenaIkasturte berriko datuen artean dantzanHaur-jolasen abestiak IIEuskaraz jolasten jarrai dezagunBAI EUSKARARI:Goazen denok abestera!haur-jolasen abestiak IISARTAGUDA eta LODOSAKO ikastolak: Errioxako mugarainoTINKO Euskara Elkartea: Euskara zine aretoetaraEAEko aurrematrikulazio kanpaina edo A ereduaren gora-beherak plazaratzea mehatxu bilakatu zenekoaHezkuntzaren normalkuntzaPIARRES LARZABAL kolegioa, Ziburu: antxetaren hegalkadak zabalduzEgoera berria sortzeko nahia baino zerbait gehiago somatzen daXIMENEZ MAIA, Josu: Azkenik KLIK 2.2 euskaraz!Baliabide multimedia erabilterraza, euskaraz eta doanAlfabetatzea Euskal Herrian(1.500-1.994)Oraindik ere euskaraz ikasi eta hezi nahiak hamaika buruhauste ekartzen ditu Euskal HerrianSarean Elkartearen ondorioakERENTZUN ikastola, Biana: Proiektuz eta ilusioz betetako eraikinaKONTSEILUA eta Hezkuntzaren Gizarte GUNEA normalkuntza bilatzeko baliogarriNeurriakeuskarazGelak haurrez bete diraEuskara nerabezaroan. DBH eta DBHOn euskararen erabilera sustatzeko zenbait ideiaElebitasuna eta hezkuntza euskararen herrianEuskara nerabezaroan. Aisialdia eta eskola elkarrekin. Txatxilipurdiren proiektua044: Euskaraz urratuko dugu hirugarren milurtekoaGUNEAk bere lehen Adostasunen Txostena aurkeztu du.Euskal Euskara nerabezaroan. Nerabeok hasi gara pausoak ematenEuskara nerabezaroan: Euskara Ostadar ProiektuanErabilera garatzetik, erabileran eroso sentitzeraErantzun arrakastatsua Udako Topaketa Pedagogikoak euskaraz egitearen proposamenariKuadrillategi proiektuaI Hik Hasi Udako Topaketak: Erantzuna, ezin hobeaEuskara nerabezaroan. Gazteen hizkera eta motibazioaHik Hasi Udako TopaketakZatoz jolastera!bideoa kaleratzear duguLanbide Heziketa eta euskalduntze prozesuaBaionako Uda Leku elkartea hil ala biziko egoeranEuskararen kontrako erasoaren aurrean tinkoEuskal irakaskuntzari egindako erasoen aurrean, mugi gaitezen!Euskal Herria, bizi nahi duen herriaGuk, geure Eskola. Euskal irakaskuntza, aurrera!Zabaltzen: euskalgintzaren zutabeari erasoEuskara Nafarroan, zalditik astora eta astotik lurreraHezkuntza Erkidegoa ere EAEko hauteskundeen emaitzei begiraGARCIA, Maite: Eskoriatzako Irakasle Eskolaren 25 urteak: iraganari eta geroari begiraMotiboezaguerabilpenaren zioakHik Hasiren "Zatoz jolastera!" bideoak Miguel Altzo ikasmaterialenn kalitate saria jaso duGazteentzako euskarazko komikiakURTXINTXA ESKOLA: Euskal jolasen bilduma CD-ROMa da produktu berrienaEuskal Girotze Barnetegiak. Euskaraz bizitzekoUnescok dio euskara desagertzeko arriskuan dagoelaIKASTOLEN ELKARTEA: IX Jardunaldi Pedagogikoak, euskararen erabilerazRUIZ BIKANDI, Uri:Merezi al du prestakuntza euskaraz eskaintzeak?Haur-jolasen abestiak III CDa eta zinta kaleratu berri ditu HIK HASIkHaur jolasen abestiak IIIErabakitzeko eskubidea hezkuntzan ere baiEuskararen Kontseiluaren Laguntzaile izateko gure gonbidapenaEraso guztien gainetik euskal hezkuntza sistemarengako konfiantza azaldu dute irakasle, guraso eta administrazioakBadator Jolasen altxorra bideoaKukurruku! Zer diozu?Ipuinak, poemak, esaera zaharrak, musika eta elkarrizketak biltzen dituen CD berriaHistoriako zertzeladak: Lehen euskal udalekuakEuskal Herriak bizi behar badu, euskal hezkuntza eta komunikabideak ezinbestean behar ditu.Korrika bi urtetik behin datorkigu,Oteitza, berriz, betirako joan al zaigu? Lagunarteko Hizkerarekin jolasean . TTAKUN Kultur Elkartea eta URTXINTXA Astialdiko Eskola.Muga guztien gainetik... euskaraz! ASSA ikastola, La Puebla de LabarcaEskola barneratzailea, euskara barne?Zer diote etorkinek1?Muga guztien gainetik... euskaraz! SANDUZELAI ikastetxea, Iru�ea:Muga guztien gainetik...euskaraz! OZTIBARRE ikastola, Izura: Lau alokutibo formatan jarduten duen eskola bakarraMuga guztien gainetik... euskaraz! ARANGOITI ikastola, Irunberri. Elkartasunaren ikastolaMuga guztien gainetik... euskaraz!: BEURKO institutua, Barakaldo: Irratia, mintzamena lantzeko makinaMuga guztien gainetik... euskaraz!: ARRATIA BAILARAKO ESKOLAK: Herrian sareak sortu, Europan hizkuntza gutxituen trukeaELKAR-BIDE programa. Ipar-Hegoko eskolen trukeakETXANIZ, Pello: Hizkuntza testa DBHko 1. mailako ikasleentzatMuga guztien gainetik... euskaraz!: BIDARRAIKO eskola publikoa, Bidarrai: Iparraldeko paradisu ttippia, B ereduanMuga guztien gainetik... euskaraz!: EL SALVADOR MARISTA ikastetxea, Bilbo: Bilboren bihotzean D eredu gora089: Zertan ez dugu asmatu etorkin batekMARTINEZ DE LUNA, I�aki:Muga guztien gainetik... euskaraz!: Koldo Mitxelena institutua, Gasteiz: Erabilera eta kalitatea hobetzeko ideien fabrikaMuga guztien gainetik... euskaraz!: BERNAT ETXEPARE lizeoa, Baiona: Euskararen gotorlekuaEuskararen gotorlekuaURRUTIA, I�igo:Muga guztion gainetik... euskaraz!: BALLONTI BHI, Portugalete. Portugaleteko misio lanaMuga guztien gainetik... euskaraz: ARGANTZON ikastola:Trebi�uko arabarren ikastola094: Euskara ezagutzeko eskubidea eta betebeharraEGIZABAL, Diego: Kuadrillategi egitasmoa. Koadriletan euskara erabiltzeko saiakeraren emaitzakAGIRREAZALDEGI, Alberto:Muga guztien gainetik... euskaraz!: GARRALDAKO eskola, Garralda: Eskualdeko haurren topagune095: Europarako Konstituzio Itunak ez ditu hizkuntz eskubideak jasotzenMuga guztien gainetik... euskaraz!: EPERRA Ikastola, Sohüta: Xibütarren habia096: Noren eskubidea lehenesten da, hor dago desberdintasunaMuga guztien gainetik... euskaraz!: LEMOIZEKO eskola: Herri txikiarentzat bizitza098: Iru�erriko D ereduko ikastetxeen egoera: hazi bai, pilatu ezMuga guztien gainetik... euskaraz!: PEDRO LOPE DE LARREA, AgurainHizkuntza ereduen porrota frogatu daMuga guztien gainetik... euskaraz!: ELORTZIBAR ikastola, ElortzibarLIZARRA ikastola, Lizarra: Euskara herriratzen dakienaGAYARRE ikastetxe publikoa, Erronkari: Erronkaribarra, belaunaldi berria iragana eta geroa uztartuzAURREKOETXEA, Manu:LANGAITZ, ikastola, Orereta-Errenteria: Gurasoak euskalduntzenARANTZAKO ATERPEA, Arantza: Elkar-hitz elkar bizizEuskararen kalitateaSANCHEZ, Seve: Lanbide Heziketa berria eta euskaraAIAKO herri eskola, Aia: Euskal giroko herrietan erdara nola landuAVE MARIA ikastetxe publikoa, Errotxapea: Euskararen lehen urratsak erdal giroko eskoletanIZARRAKO herri eskola, Izarra: Euskararen fruituak erdal baratzeanGOROSTIDI, Jose Luisen omenezNafarroako euskararen egoera aztergaiAёORGA, Pello:KORTESEKO ikastola, Kortes: Hegoaldeko mugaraino euskarazEPERRA ikastola, Soh�ta:ETXEBERRIA, Elias:19: Handik eta hemendik euskal eskakizunei erantzun behar nonahiSAN JOSE DE CALASANZ, Donostia: A eta B ereduetatik D eta B ereduetara022: Errege-Dekretua edo euskaldunak kate motzean lotzeko beste ahaleginaOIARBIDE, Josi; ZABALA, Xabier: Haur-jolasen abestiak:Haur-jolasen abestiakEredu euskaldunaren, D ereduaren, alde. D eredua, euskalduntzeko berma bakarra029: Inkestak, jipoiak, egurra, itomen ekonomikoa... edozein bide da baliagarria euskararen aurkaHezitzaileek asko egin dezakete euskararen erabilera sustatzekoHezitzaileek asko egin dezakete, euskararen erabilera sustatzeko II103:Oraindik ere euskara ez dago gaztelaniaren eta frantsesaren maila berean hezkuntzan.Kidetze planak adin diferenteetako ikasleen arteanHezitzaileek asko egin dezaketeLandaberri ikastola, Lasarte-Oria eta Donibane Garaziko eta Izurako ikastolak eta kolegioa: LAGUNAK IPARRALDEAN ETA HEGOALDEANBai eskolak euskalduntzeari!Eskolak euskaldundu dezan eskatzeko sinadura bilketa martxan da Euskal Herri osoanEskola eta gazte hizkeraEz da aski euskaraz irakastea, euskaraz aritzeko bideak jarri behar diraHizkuntzaren transmisioan familia da gakoaJOSU TXAPARTEGI Denon zereginaEuskarazko lehen trantsizio gela Nafarroan. (Iru�eko Hegoalde Ikastola)korrika heldu da!Hizkuntz ereduak: goazen hariraDatorren otsailean hizkuntz ereduen legea eztabaidatuko omen da da Gasteizko LegebiltzarreanNola euskaldundu ikasle guztiak?Ikasleak nola limurtuHezkuntekIkasleek ez dute esperientziarik ahozko hizkuntza jasoan hitz egiteko. Ahozko aurkezpenik apenas egiten da eskola garaian. Zer ondorio ditu horrek? Nola saihestu hori?Aresketa ikastola, AMURRIO: Argitxo EgutegiakAterpea. ARANTZA: Euskaraz ongi pasa? Jakina!Euskarako irakaskuntza Iparraldean Herri Ametsa ikastola. DONOSTIA: Eskolaz kanpoko jarduerak, euskara indartzekoGAZTE EGONALDIAK ESPEJON: Gazteak, euskara eta ikus-entzunezkoak udan bat egiteko prest0-5 urteko haurrentzat kantu eta jolasakEuskararen erabilera areagotzeko estrategiak eskolatik abiatutaFamiliak paper garrantzitsua betetzen du euskararen transmisioan. Zer egin daiteke gurasoek eta irakasleek norabide berean jardun dezatenLERTXUNDI, Anjel: Zuk zeuk irakasten ari zaren horren gaineko irrikarik ez baduzu, alferrik ari zara transmititzen. Eta euskararekin ere, gauza bera gertatzen da.Labirintoaren erbesteanNafarroako hainbat ikastetxetan euskararen erabilera sustatzen ari zarete. Nola?Euskaldun eleanitza Euskal Girotze Barnetegiak. 25 urteko ibilbideaEuskararen ezagutza berma dadin beharrezkoa da euskara curriculumeko ikasgai guztietan lantzeaEuskarazko hedabideak, beste jauzi baterako orduaAdministrazioek jartzen dituzten trabak gaindituz, norabide argia du euskararen aldeko hezkuntzakTILA ez da lasaigarriaEleaniztasuna bai, baina zein eta nola?Xamar: "Euskararen normalizazioaren arazoa ez da pedagogikoa soilik, soziala da, alegia, politikoa. Kalean dagoen zerbait da, eskolak ezin du konpondu"Ikastetxetik herriaren ezagutza transmititzenEuskara azterketa garrantzitsuetan baztertuaEuskara ebaluatzeko probaBasajaunekin jolasean euskarazIpuinaren Astea Hernaniko Langile IkastolanKulturarteko hezkuntzaren ikuspuntutik begiratuta zer da kulturarteko ikastetxe bat?Nola garatzen da 8 eta 30 hilabete bitarteko haur euskaldunen komunikazioa? Haur-jolasen abestiak (CDa) AGORTUTAHaur-jolasen abestiak II (CDa) AGORTUTAHaur-jolasen abestiak III. (CDa) AGORTUTAKukurruku! (CDa)Zatoz jolastera! (DVDa)Jolasen Altxorra (DVDa)Begiradaren heziketa (DVDa+Liburua)Gazteak eta euskara © 2005


'La maniobra de la tortuga' gaurkotasunezko filmaren emanaldia - Altsasu - 2022-05-26 - Guaixe.eus\n'La maniobra de la tortuga' gaurkotasunezko filmaren emanaldia\nGuaixe 2022-05-20 15:13\nMaiatzaren 26, 27an eta 29an, ostegunean, ostiralean eta igandean, Juan Miguel del Castilloren filma izanen da Iortia kultur gunean.\nSinopsia: Manuel Bianquetti inspektoreak Cádizko komisariara joatea onartu behar izan du.' Hasierako lasaitasuna hautsi egin zaio, neska gazte baten gorpua aurkitu baitu, eta atsekabetuta dagoen iragan bat ekarri dio gogora.' Nagusiek kontra egin arren, Bianquettik gurutzada bakarti bati ekin dio erruduna harrapatzeko, bere irudimenaren ondorio izan daitezkeen ebidentziei jarraituz. Bizilaguna, bikotekide ohiak jazartzen duen erizain ahula, bere ondoan dagoen bakarra dela dirudi.\nFitxa artistikoa: Natalia de Molina, Fred Tatien, Mona Martínez, Ignacio Mateos, Gerardo de Pablos, Luisa Vides, Miguel Diosdado, Dariam Coco, Carlos Manuel Díaz, Joaquín Perles, Pablo Béjar, Nicolás Montoya\nMaiatzaren 26an, osteguna, 19:00etan\nMaiatzaren 27an, ostirala, 19:00etan\nMaiatzaren 29an, igandea, 19:30ean\nIraupena: 103 min.


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Fabrikazio Mekanikoa (Lanbide Arloa)" author_facet:"Elhuyar Hizkuntza Zerbitzuak"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Fabrikazio Mekanikoa (Lanbide Arloa) Egilea: Elhuyar Hizkuntza Zerbitzuak\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Arrisku eta Larrialdien Kudeaketari buruzko IX. Jardunaldien bigarren eguna – XII+i Jornadas de Gerencia de Riesgos y Emergencias\nArrisku eta Larrialdien Kudeaketari buruzko IX. Jardunaldien bigarren eguna\nPosted on 26/05/2015 29/05/2015 by Jornadas Riesgos Emergencias\nGaurko hitzaldiak hondamendien ondorengo hainbat alderdi psikologikoetaz izan dira.\nDoktore ikertzaileak, geologoak eta arkitektoak, hizlarien artean.\nLehen hezkuntzako 5.garren eta 6.garren mailako ikasleek gaur hasi dituzte goizero ospatuko diren tailerrak.\nBiharko hitzaldiek osasun-ikuspuntutik begiratutako hondamendi eta larrialdiak aztertuko dituzte.\nDonostia, 2015eko maiatzaren 26a.- Arrisku eta Larrialdien Kudeaketari buruzko IX. Jardunaldien hitzaldiak gaur arratsaldean Marta Olazabalen parte hartzearekin hasi dira. Olazabal, BC3-Basque Centre for Climate Change, Klima Aldaketari Buruzko BC3 Euskal Zentroko doktore ikertzailea, herri resilientziaz jardun da, eta hari José María Sarriegik jarraitu dio, TECNUNeko Antolakuntza Industrial Saileko Zuzendaria. Honek resilientziaz egindako doktore tesia azaldu du.\nEHU-UPVren Ibaetako kanpusean dagoen Joxe Mari Korta eraikinean ospatzen ari diren jardunaldien bigarren eguna goizez hasi da.\nDonostiako hainbat ikastetxeetako lehen hezkuntzako bostgarren eta seigarren mailako ikasleak larrialdi zerbitzuetan aditutako teknikariek emandako tailer teoriko/praktikoetan parte hartu dute. Lau tailer antolatu dira : Lehenengoak 112 SOS DEIAKen lana ezagutzera ematea du helburu. Zer den –zertarako balio duen- zer gertatzen den dei bat jasotzen denean, bigarrena “Bide segurtasun”az, hirugarren tailerra “Instalakuntza elektrikoak: funtzionamendua –arriskuak- nola erabili”, eta amaitzeko, laugarren tailerra, “Kea leku itxietan: zer egin behar da – zer ez da egin behar – Nola mugitu etxe barruan”. Praktika hau tunel baten antzeko leku batetan egiten da. Ikasleek leku hori zeharkatu dute suhiltzaileen laguntza eta oharrak jarraituz.\nArratsaldean, jardunaldietako hitzaldiekin batera, praktikak pertsona nagusientzat izan dira, hirugarren adinekoentzat. Hauek ere beraiei egokitutako ariketak egin ahal izan dituzte, umeek goizean erabilitako instalakuntza berdinetan.\nAiton amonek ariketak egiten zituzten bitartean, Joxe Mari Korta eraikinaren entzunaretoan hitzaldiek aurrera jarraitu dute. Han 100 pertsonek hitzaldi eta txostenak jarraitu dituzte, egunero streaming bitartez konektatzen diren jarraitzaileetaz gain. Antonio Aretxabala geologoak, Nafarroako Unibertsitateko Arkitektura Teknikoaren Eraikuntza Goi Eskolako Zuzendari Teknikoak, “Kultura hondamendiei aurre hartu eta aurre egiteko tresnarik hoberena” tituludun hitzaldia eman du, eta haren ondoren Deustoko Unibertsitateko Rosa Izquierdoren txanda iritsi da, eta larrialdietan izaten den esku-hartze psikologikoaz jardun da.\nEguneko hitzaldiak Euskal-nafar arkitekto eskolako Iñigo Rodríguez Vidal eta Joseba Aranbururekin amaitu dira, hustuketa sen onaren aurrean gaia jorratuz, eta gertaera hauetan sarri elkarrekin talka egiten duten “safety” eta “security” kontzeptuak kontrajarriz.\nHirugarren egunaren aurrerapena, eta Ahalegin eta berrikuntzaren sariaren ematea\nAsteazkenerako, hilak 27, Osakidetzako Karlos Ibarguren, Txema Unanue eta Belén Pagalday-ren partehartzea espero da. Hauek, Osakidetzako larrialdi zerbitzuen hainbat ataletakoak dira, eta bakoitza bere esparruko gaiez jardungo da. Modu honetara, Karlos Ibarguren, Osakidetzako Larrialdien Trebakuntzako arduraduna, azaleratzen ari diren izurri-gaixotasunez jardungo da. Txema Unanue, Osakidetzako Larrialdi zerbitzuaren Zuzendari Gerentea, bere aldetik, biologia larrialdietaz jardungo da. Osakidetzako profesionalen parte hartzea Belén Pagalday-k itxiko du, Osakidetzako larrialdi sailetik ebola birusaren izurritearen abordatzea jorratuz.\nOndoren, Teresa Guilarte eta Mercedes Arroniz, Mugarik Gabeko Medikuen ordezkariak, haien estrategia azalduko dute Mendebaldeko Afrikan ebolaren krisian.\nHitzaldi honen ondoren Jardunaldien momentu gorenenetakora iritsiko da, izan ere ahalegin eta berrikuntzaren saria emango da, urtero egin ohi den legez, modu honetara antolakuntzak pertsonaren bat edo talderen bat egindako lanagatik goraipatu nahi bait du. Saria aurten Wave Gardenentzat izan da, lur barrualderantz sortutako surferako olatuen fabrikazio eta diseinuan aintzindaria.\nAipamenaren ondoren, hitzaldiek SAMUReko Prozedura Berezi eta Hondamendien Barruti Buruzagia den Juan José Giménez Mediavila-rekin jarraituko dute, Biologia-arriskudun gertakarien aurrean SAMUR-Madrid-en esku-hartzeaz jardungo dena.\nJardunaldiko hitzaldiak Alberto Cique Moya-renarekin amaituko dira. Moya Defentsako Prebentzio Medikuntzako Institutuko Giro Osasun eta NRBQ zerbitzutik dator, eta NRBQ (Defentsa Nuklear, Radiologiko, Biologiko eta Kimikoaren Plana) mehatxuen aurrean izan beharreko mediku jokaeraz arituko da.


Akuario-zaleak Berri Txarrakekin haserre daude - Jon Intxaurraga - Uriola.eus\nJon Intxaurraga 2018-10-23 10:01 Iritzia\nBerri Txarrakek bere zaleak xaxatu ditu. Gogoan dut elkarrizketa berean Urbizuk esan zuela eskertuko lukeela (akuario-erregek) akuarioko errege izaten saiatu beharrean itsasora irteteko ahalegina egingo balute.\nNik ere eskertuko nuke, eurengandik batez ere. Itsututa egon behar dugulako ez ikusteko San Mameseko zein BECeko kontzertuak euskal kulturaren garaipenak direla. Jada ez gara kuota hutsa; baizik eta musika ‘normala’ egiten duen beste hizkuntza bat. Kontuan hartzen baditugu euskarak (izan) dituen oztopoak asko da. Normalizaziorako bidean gaude.\nAuzia da akuario-zaleek ez dutela akuarioa besterik onartzen, bertan goxo bizi eta besteak bertan bizitzera kondenatu nahi gaituztelako. Adibidez, Sare Antifaxistak(!) Bizkaiko Foru Aldundiko kontzertuetan joko duten hainbat talde (Belako eta Revolta Permanent) zein antolatzaile (Kafe Antzokia) jarri zituen jopuntuan. Nor da Sare Antifaxista Kafe Antzokiaren konpromisoa zalantzan jartzeko? Eta beste taldeena? Akuarioak denak bizitzeko beste ematen du edo artistek amateurrak izatera kondenatuta egon behar dute? Iritzia osatzeko, Cristina Lizarragaren berbak ekarriko ditut hona: “Musika gure pasioa da, eta musikatik bizitzen ahalegintzen gara, oso zaila bada ere”. Enpatia apur bat ondo letorkiguke.\nHitz batez, euskaldunok beti euskaldunometroa atera eta atera, Herrikoi Nortasun Agirian (HNA) meritu nahiko nork egin neurtu guran. Ematen du lehengo euskaldun fededun ‘euskaldun militante, alternatibo, euskaltzale, gaztetxero, ekologista, feminista eta kultura-zale'bihurtu dela, beste behin ere hizkuntza bigarren planoan utzita, gainera. Zoritxarrez, horrek gure zokokeria baino ez du agerian uzten, izan ere, ez da hain zaila bereiztea MTVri egin dakiokeen kritika zilegia eta besteak gutxiesteko ohitura eskasa. Berri Txarrak koherentea da, akuariotik irten arren, ez duelako jatorria ahaztu. Lekunberriko taldea bere kontraesanak kudeatzen saiatzen ari da, edozein helduk egingo lukeen modura. Badugu nondik ikasi.


Herri Ondarea :: "Sakramentu" kantea\n“Sakramentu santu jauna\nizena ipini eutsien\nJesukristo. Ai, ze ume polita,\nHorrek segidu egiten dau, eleizakoa horixe bakarrik izaten da. Eleizan mezatan ez dabe kantau izan inoiz holango kanturik, kanpoan bakarrik. Don Domingori entzunda daki kanta hori, ordura arte ez eban berak entzun kanta hori. Ez daki Don Domingok umetan ikasikoa izango zan ala zer. Berak 7 urte dituala hasi zan Don Domingogaz jantza-taldean, baina lehenagoko jenteari entzunda be ez da. Bere edadetik beherako jenteak bakarrik dakiz horreek kantak.


"Sorpresa izan da gaztelaniazko testuetan etxetik euskaldun direnek erdaldun direnek baino nota hobeak ateratzea"\n2019ko azaroaren 21a, osteguna | Ordua Euskal Herrian 15:17:27\nMaialen Urbieta, Eleaniztasuna eta Hezkuntza masterra egin du\nAEBetan bi umeren zaintzaile zela piztu zitzaion bonbilla. Ingelesez, gaztelaniaz eta keinu hizkuntzan aritu behar zuen haiekin, gurasoek hala eskatuta. Haurren bilakaera ikusita, ikasketak horra bideratzea erabaki zuen. EHUko Eleaniztasuna eta Hezkuntza masterra eta A study of multilingual writing (idazketa eleanitzen ikerketa) ikerlana egin ditu. Bizkaiko eskola batean egindako ikerlan hori kontatzeko eskatu diogu.\nMaialen Urbietak Irakasle-ikasketak egin zituen EHUn, ingelesa irakasteko Haur Hezkuntza graduondoa egina du eta euskara irakasteko Lehen Hezkuntza graduondoa ari da egiten. Getariarraren berri sari baten bidez izan dugu. Compostela Unibertsitate Taldeak emandako saria lortu du, masterreko ikerlana hiru minututan bideoz kontatuta.\nIkerlanaz galdetuko dizugu, baina lehenago konta ezazu AEBetako esperientzia.\nHaurrak zaintzera joan nintzen familia batera. Bereziki bi hilabeteko haurra zaindu behar nuen. Hari denbora guztian gaztelaniaz egitea nahi zuten gurasoek eta 4 urteko ahizpa eskolatik etortzen zenean ingelesez. Horiez gain keinu hizkuntza erabili behar nuen txikiarekin.\nHelduentzat ezagutzen dugun keinu hizkuntza?\nAmerican Baby Sign Language deitzen diote. Eskuko telefonoetarako aplikazioak daude eta horietan begiratzen nuen: “esnea” horrela [keinua egin du], “ama” horrela, “aita” horrela. Umeak urtebete baino lehen pardela aldatzeko eskatzen zidan. Komunikatzeko era oso ona zen. Gaztelania eta ingelesa beranduago etorri ziren, baina keinuak azkar ikasi zituen. 8 hilabeterekin esnea eskatzen zuen, “gehiago nahi dut”, “lotara joan nahi dut”, “aldatu pardela”... keinuak egiten zekien. Keinu bidez azkar hasteak frustrazioa gutxitzen du. Bere betebeharrak lehenago daude aseta. Haurrak ia inoiz ez zuen negarrik egiten, eskatu egiten zuen eta nik ederki ulertzen nion.\nAhizpa nagusiak gurasoekin ingelesez egiten zuen eta 6 hilabete zituenetik gaztelaniaz egiten zuen eskolara eramaten zuten. Bi umeek hainbat hizkuntzatan moldatzeko zein gaitasun zuten ikusi nuen.\nEta bonbilla piztu zitzaizun.\nPentsatu nuen, “ostras, hau ederra da, nik honetaz gehiago ikasi nahi dut!”. Orduan, Eleaniztasuna eta Hezkuntza masterrak arreta eman zidan.\nMasterreko ikerlana zertaz egin zenuen?\nMikel Goikoetxea eta biok egin dugu lana, Durk Gorter [EHUko ikerlaria, eleaniztasuna hezkuntzan aditua] buru dugula. Gorterrek egindako material bilketa baliatu dugu. D ereduan irakasten duen Bizkaiko eskola bateko 114 ikaslek euskaraz eta gaztelaniaz egindako idazlanak aztertu ditugu. 10, 11 eta 12 urte dituzte. Haur horietako batzuk etxetik euskaldunak dira eta etxetik kanpo gaztelania arnasten dute, herrian gaztelania nagusi baita. Beste batzuek etxetik gaztelania dakarte eta euskararen berri ikastetxean izan dute. Badira etxean beste hizkuntza batzuk hitz egiten dituztenak ere. Haien idazlanetan hainbat gauza aztertu eta puntuatu ditugu: testuaren antolaketa, edukia, ortografia, gramatika, hizkuntza erabilera (aditz sinpleak darabiltzaten ala konposatuak...).\nIkerlanaren helburua zein zen, hipotesiren bat frogatzea?\nEleaniztasun goiztiarra onuragarria dela dioten teoria asko daude. Gure helburua hori frogatzea zen. Emaitza halakoa izan da: eleaniztasun goiztiarra positiboa da. Hau da, jaiotzetik etxean euskaraz egin duten haurrek, eta era berean kalean gaztelaniaz ari direnek, bai euskaraz eta bai gaztelaniaz idatzitako idazlanetan izugarrizko aldea atera diete etxean jaiotzetik gaztelaniaz egin eta bigarren hizkuntza, euskara, geroago ezagutu dutenei.\n“Eleaniztasun goiztiarra onuragarria dela dioten teoria asko daude. Gure helburua hori frogatzea zen”\nBeraz, ikerketako jomuga elebidun goiztiarrak zenituzten, kasu honetan, jaiotzetik etxean euskara eta kalean gaztelania arnastu dutenak.\nHaur elebidun goiztiar horiek nolabaiteko onurarik duten jakin nahi genuen. Euskarazko idazlanak hobeto egitea espero genuen, baina sekulako sorpresa izan da gaztelaniazko testuetan etxetik gaztelaniaz datozen haurrek baino nota hobeak ateratzea.\nBai, hori da harritzekoa. Elebidun goiztiarra izatea positiboa da, baina zein mailataraino? Ikerlanaren arabera, emaitza horiek lortzeraino.\nZer esan nahi duzu esaldi honekin? “Pertsona eleaniztunek onurak dituzte maila kognitiboan, ez azterketa emaitzetan bakarrik”.\nGauza bat da ikerlanean ikasleek zein nota atera duten idazlan bakoitzean eta beste gauza bat da haur horiek estrategiak garatzen dituztela hizkuntza batean ikasitako gauzak beste hizkuntzara pasatzeko.\nLehiaketarako prestatutako bideo grabazioan diozu eskolan hizkuntza bakoitzeko irakasle bat eta ikastordu bat formula, agian ez dela egokiena.\nIkerketan, batetik, etxetik euskaraz datozenek hala ez datozenekiko duten aldeaz aritu gara, eta bestetik, haur beraren bi idazlanak alderatu ditugu. Ikusi dugu nola euskarazkoa paragrafoetan idazten bazuen gaztelaniazkoa paragrafoetan idazten zuen, eta euskarazkoari izenburua jartzen bazion gaztelaniazkoari ere bai... Jakintza hizkuntza batetik bestera pasa daiteke. Beraz, ez dauka zentzurik euskarako irakasleak idazten irakastea, gaztelaniakoak gauza bera egitea, eta ingelesekoak ere bai.\nKanadako esperientzien berri izan duzu.\nHan hizkuntzen ikasgaia daukate, agian hiru ordukoa da eta hizkuntzak lantzen dituzte. Horren arabera, ez litzateke egongo euskara ikasgaia, gaztelania ikasgaia eta ingelesa ikasgaia. Kanadako moldeari zentzua ikusten diot, nahiz eta ikerketan molde horren onuragarritasuna frogatu ez dudan. Hemen hizkuntza irakasleek elkarren artean hitz egiten dute, baina hizkuntzen ikasgairik ez dago.\nArrisku bat ikusten diot Kanadako sistemari. Han ikasle bakoitzak nahi duen hizkuntza lantzen du. Agian, Getarian ez duzu arazorik izango, euskarak galerarik izango ez duelakoan, baina Bilbon? Oso neurtuta egin beharko litzateke, ez nuke edozein tokitan arin-arin jarriko. Euskara hizkuntza gutxitua da eta gaztelania gailendua. Ez nuke nahi eleaniztasunaren alde egiteagatik euskararen kontra egitea.\nMaialen Urbieta irailean Hungariara joatekoa zen, han izango baita Compostela Unibertsitate Taldeak antolatutako lehiaketaren sari banaketa. Ez da joango, Udako Euskal Unibertsitateak hainbat hilabeterako lana eskaini baitio Ulibarri programan. Pena eman dio saria jasotzera ezin joanak, baina badaki eleaniztasunaz ikasten jarraitzeko aukera paregabea duela orain UEUko lanean.\nKanal hauetan artxibatua: Euskara | Hezkuntza | Getaria


HARREMONAK EGITASMOKO HITZALDIA\nBadakigu zein garrantzitsuak diren gure seme-alaben lehen urteak. Lehen urte horietan finkatzen dute haien nortasuna, eta sarri, prozesu horrek galderaz betetzen gaitu gurasoak.\nHamaika buruhauste sortzen dizkigu gure haurren nortasuna eta sexualitatearen garapenak.\nUDAL LIBURUTEGIRA BISITA\n4. mailako ikasleak irakurketa bultzatzeko proiektuari jarraipena emanez eta liburuaren eguna aprobetxatuz Udal Liburutegira bisita egin zuten. Bertako funtzionamendua ezagutzeaz gain ikasle guztiak liburutegiko bazkide egin ziren.\nPROTOTIPAZIO TAILERRAK ETA AZOKA DBH4ko IKASLEEKIN\nAzpeiti eta Azkoitiko hainbat ikaslek Iraurgi Berritzen eta Elhuyarri esker zientzia eta teknologiaren inguruan gauzatu diren bost tailer desberdinetan parte hartzeko aukera izan dute. Iraurgi Ikastetxeko ikasleak, prototipazio azkarreko tailerrean parte hartu dute. Ikusi egindako lanketak.


Gazte txokoen topaketa bulkatu dute gaztetxoek - Sakana - Guaixe.eus\nGuaixe 2019-05-10 11:18\nBost gazte txokoetako ordezkariak izan ziren aurkezpenean.\nLarunbatean, 17:00etatik aurrera Sakanako Gazte txokoen Topaketa eginen da. Irurtzungo, Arbizuko, Etxarri Aranazko, Altsasuko eta Olatzagutiko 11 eta 17 urteko gaztetxoak elkartuko dira.\nSakanako Gazte txokoen eguna ospatzeko ideia “Arbizuko gaztetxokoak aurten daukan indarrarekin, eta gaztetxoen indarrarekin, haiengandik atera da ideia. Sakanako gazte txokoen berri bazuten, baina gertuko herriak kenduta, ez zuten jendea ezagutzen. Eta gazte txokoak elkartzeko egun bat egitea proposatu ziguten, beraien artean denbora partekatzeko”. Nahia Urkia Ihabar Arbizuko begiralearen azalpena da. Ideia lur emankorrean hazi da. Hala ere, Urkiak gogorarazi du Altsasun halako zerbait egiteko asmoa bazegoela, baina ibarreko herrietan ez zegoen gazte txokorik.\nMikel Azkargorta Boalek, Olatzagutiko alkateak, “Sakana guztiko gazte txokoen elkarlanaren, hori posible egin duten guztien lanaren eta Sakanako ikuspegiaren” balioa nabarmendu zuen. Azpimarratu zuenez, “elkarlanak plus positibo bat ematen dio, kasu honetan ibarreko gaztetxoak elkar ezagutzeko. Harremanak sortzeko aukera paregabea da larunbateko topaketa”. Eta gogorarazi zuen aurretik ere izan direla elkarlan esperientziak: “Kukai dantza taldearen emanaldia denen artean antolatzea edo Dantzaz oholtzara proiektua ere hainbat udalek elkarlanean martxan jarri genuen”.\nArbizuko begiraleek ideia egingarria zela ikusi zuten eta hori antolatzen hasteko ate joka hasi ziren. Sakanako Mankomunitateko Anitzartean Zerbitzuaren, Begoña Zestau Baraibarren atea jo zuten lehenik: “gaztetxo adin desberdina dugu herrietan, herrietako errealitatea desberdina da eta gizarte- eta kultur-aniztasuna dugu”. Zestau Sakanako hiru Oinarrizko Gizarte Zerbitzuekin harremanetan jarri zen, prebentzio programetako arduradunekin hain zuzen. Haien eskutik jaso zuten udal ordezkariek eta gazteria eta kultur teknikariek Sakanako Gazte txoko eguna antolatzeko proposamena.\nIdeia forma hartzen hasi zen eta bost gazte txokoetako begiraleak eguna sortzeko lanean jarri ziren. Gaztetxoek ere egunaren prestaketan ere parte hartu zuten. Hala ere, Saioa Baztanek argitu duenez, “gazteen nahiak Altsasuko gazte txokoan ditugun materialekin bateratuta” sortu dute egitaraua. Eginen den ginkanan gaztetxoek lortutako materiala erabiliko da, “dena erosia ez izateko. Haiek pixka bat pentsatzeko eta parte hartzeko. Makilekin edo birziklatutako materialekin jolasak sortzeko”. Urkiak gaineratu duenez, “ideia gaztetxoetatik sortu da eta haien ardura ere bada bertan esku hartzea. Ikaste prozesu bat da”. Horregatik, gaztetxoek eurek arduratu behar izan dute Altsasura joateko garraiobidea lortzeaz.\nUrkiak azaldu duenez, “espero dezagun luze irautea”. Baztanek gaztetxoak “proiektu berri horretan parte hartzera” animatu ditu. Begiraleak gaineratu zuenez, “espero dugu proiektu hau pitteka-pitteka handitzen joatea eta luzarorako izatea”.\nBillar, ping-pong eta futbolin txapelketak. Parte hartzea libre.\nOndoren, Ginkana erraldoia Altsasun barna. Ginkanan argazki lehiaketa izanen da. Eta hainbat jolasekin bateratuko da.\nTailerrak: slime eta dantza. Parte hartzea libre.\nArratsaldean zehar musika egonen da.\nDespeditzeko Altsasuko Dj Brianekin disko-festa eta auzatea.\n2011. urtean zabaldu zen gazte txokoa, 12-15 urte bitarteko gazteei zuzendutako aisialdirako eskaintzan zegoen hutsunea betetzeko.\nGazte txokoa Larraun kaleko lehengo zenbakian dago, liburutegiaren ondoan\nLastailetik maiatzera bitarte zabaltzen da, ostiraletan eta larunbatetan, 17:00etatik 20:00etara eta eskolako opor egunetan 17:00etatik 20:00etara.\n12 eta 15 urte bitarteko gazteei eskainita dago. Irurtzun eta inguruko herrietako gaztetxoak joaten dira.\nGaztetxoen artean errespetuzko eta berdintasunean oinarritutako harremanak sustatzea, aisialdian parte hartzea bultzatzea eta kontsumo arduratsua bultzatzea, guzti hori espazio ziur batetan.\nIkasturte honetan 86 erabiltzaile daude.\nZer egiten dute:\nGaztetxokoa gaztetxoen arteko topaketarako espazioa da, aisialdiaz elkarrekin gozatzeko gunea.\nBertan arteto zabal bat dago eta aukera desberdinak daude: mahai jolasak, ping pong, futbolina, ordenagailuak, play station, eskulanak egiteko mahaiak, chill out txokoa eta ispilua.\nHorretaz aparte, ikasturte hasieran inkesta bat pasatzen diegu gaztetxoei egin nahi dituzten ekintzak erabakitzeko: sukaldaritza, eskalada, irteerak, tailerrak… Ikasturte osoan zehar proposamenak egin ditzakete.\nBi begirale aritzen dira gazte txokoan lanean eta ordutegitik kanpo oso estua da Gizarte Zerbitzuekin duten elkarlana eta koordinazioa. Ikasturte hasieran gaztetxoei inkesta bat pasatzen dieten euren lehentasunak zein diren adieraz ditzaten.\n2016-2017 ikasturtean jarri zen martxan. Udaletik atera zen ideia. Cederna-Garalurren diru-laguntza jaso zuen. 11-14 urteko gaztetxoendako zerbitzu publikorik ez zegoen eta erantzuna emateko sortu zen. Hiru urteko eskarmentua du eta erantzuna “oso positiboa izan da. Geroz eta lan gehiago egiten dugu. Gaztetxoe parte hartzea geroz eta handiagoa da”.\nKattuka haur eskolaren azpian.\nLarunbatean eta igandean, 17:00etatik 20:00etara, lastailetik maiatzera.\n11-14 urteko gaztetxoei.\nGaztetxoen, begiraleen eta udalaren esku hartzearen bidez bideratzen da.\nGaztetxoendako aisialdirako eskaintzan zegoen aspaldiko hutsunea betetzeko 2015ean sortu zen. Bi zerbitzuen elkarlanetik sortu zen: Oinarrizko Gizarte Zerbitzuen prebentzio programa eta Udaleko Kultur, Kirol eta Gazteria Zerbitzua. Bien artean proiektua aurrera atera zen.\nMaisu-maistrena zen eraikinean. Bi eremu eder dauzka: jolaslekua eta sukaldea alde batetik eta, bestetik, lasai egotekoa.\nLastailetik garagarrilera arteko larunbatetan 17:00etatik 21:00etara eta igandeetan 16:30etik 20:30era zabaltzen ditu ateak.\n12 eta 16 urte bitarteko gaztetxoei zuzenduta dago.\nGaztetxoei espazioa ematea hainbat balore, hezkuntza proiektu eta prebentzio programa lantzeko. Bide batez, gozatzeko eta espazio bat emateko.\nUrtero 30etik gora neska-mutil biltzen ditu urtero.\nJuan Manuel Herreroren eta Antxon Ramirezen (Gazteria Batzordeko burua) elkarrizketa baten ondoren 1994an udalak gazteria animatzailea kontratatu zuen. Herrero izan zen animatzailea. 2002ko apirilean gazteria teknikari bilakatu zen postua eta Olatz Berastegik hartu zuen ardura 2005eko lastailera arte. Ordutik 2006ko garilaren 16ra arte teknikari postua hutsik egon zen. Hurrengo egunean Blanki Torres hasi zen teknikari lanetan, lanaldi osorik gabe. Urte baten buruan lanaldi osoa izanen du. Gazte txokoa 2007ko lastailean sortu zen. Altsasuko Udalak Gazteria Saila eta harendako aurrekontua ditu.\nHasiera batean Gure Etxea eraikinean zegoen. 2010Eko lastailaren 9az geroztik Intxostiapunta eraikinean dago, Gaztegune (18-30 urte) eta Gazte Informazio Gunearekin batera (12-30 urte).\nAstelehenetik ostegunera 17:00etatik 21:00etara, ostiraletan eta larunbatetan 17:00etatik 22:00etara eta domeketan eta jai egunetan 17:00etatik 21:00etara. Ekintza bereziak daudenean 17:00etatik 01:00etara.\n12 eta 17 urte bitarteko gaztetxoei zerbitzua ematen die.\nGaitasunak garatzea, integrazioa eta gozamena bulkatzea eta parte hartzea, nesken eta mutilen arteko harremanak eta tratu onak garatzea, kontsumo arduratsua bulkatzea, dena esparru ziur batean eta heziketa formala ez den arloan.\nGaur egun 717 bazkide ditu. Azken urtea 95 izen emate izan ditu.\nLagunekin elkartu eta gustu eta zaletasun berberak dituzten pertsonak ezagutzeko espazioa da. Gaztetxoek nahi duten eran eta nahi duten lagunekin disfrutatzeko eskaintzen zaien espazioa da. Tailer eta ikastaroak eskaintzen ditu, beti ere, gaztetxoen gustu eta beharretara egokituta. Haien eskaeren arabera antolatzen dira tailerrak. Gaztetxoendako eta taldeendako hainbat espazio dituzte erabilgarri, gogoko dituzten proiektuak martxan jartzeko edo jardueraren bat bertan egiteko. Eraikinena sexu-aholkularitza eskaintzen da eta gaztetxoek han euren kezkak argitzeko aukera izanen dute. Ziber gela eta wifia daude. Ikasgela ere. Sukaldea eta musika-entsegu gelak erabilgarri daude. Eta aretoak eta materialak gaztetxoen esku uzten dituzte. Gazteendako informazio bulegoa ere badago. Azkenik, Erasmus+ programari buruzko argibideak ematen dituzte.\nHiru begirale daude udalaren plantilla organikoan.\n2018an sortu zen. Bigarren urtea du martxan. Oinarrizko Gizarte Zerbitzuen Mankomunitatea eta kultur koordinatzailea elkarlanean abiarazi zuten gazte-txokoa, 12 eta 16 urte arteko gaztetxoendako zegoen eskaintza hutsunea betetzeko. Aurreneko urtea martxa ona izan zuenez, dagoeneko udalak proiektu egonkortzat du gaztetxokoa.\nLastailetik maiatzera zabaltzen ditu ateak, asteburutan. Ostiraletan 18:30etik 21:30era eta larunbatetan eta domeketan 17:00etatik 21:30era.\n12 eta 16 urte arteko gaztetxoei.\nBesteak beste, gaztetxoak elkartzeko tokia eskaintzea. Haien gogoko ekimenak garatzeko espazioa eskaintzea.\n50 gaztetxotik gora elkartzen dira.


Belgorod Estatuko Art Museum: deskribapena, historia eta kritika\nBelgorod Estatuko Art Museum - Errusian konplexu berriena bat, azken mendeko eta gaur egungo artista nabarmenetako artelan bildu da.\nSorkuntza eta garapena\ndatak konplexua historia 1970, orduan areto funtzionatu erakusketak atzera. Artistak sortze plan bileran bildutako eta entregatu hirian lan egiten du bere opari gisa.\nMargolari Dobronravova du alargunak 1980an aberastu 200 bere emaztea berandu pintura sorta, kolore margotutako grafikoak formularioa. bilduma hau oinarri hartuta Belgorod Estatuko Art Museum azkar garatzen hasi zen.\nBere obra berriak gehitu ziren, eta 1983an ez zen lehen bira. Langileek hobetzeko egin daitezke, ale berria erosi autore nabarmenak, eta beren seme-alabak izan dira bildumagile eta saloi jabeek lotutako. garapenak hartzen duten Rsfsr Kultura Ministerioak, transferentzia hemen grafikoak, eskultura bizigarri, aplikatu eta artista garaikideak sortutako "Rosizopropagande" dekorazio lanak - National Art Center eta elkarteak. Vucetic.\ndonostiarren eta beste egoera Belgorod Estatuko Art Museum eskualde ordezkariekin replenished. Belgorod azkenean turista interesgarria izan zen, museoko bilduma egin du, tamaina izugarria hazi delako, Sobietar estilo artistiko isla moduko bat bihurtu.\nBelgorod Estatuko Art Museum, historia horren garapena konstante bat erakusten du, ez da moteldu, eta gaur arte lanak berriekin hazten jarraitzen du. Etengabe berria grafikoak, eskulturak, ikonoak, aplikatu dekorazio lanak ditu. Dituzte erakusketak, lehiaketak eta jaialdiak bildu dira. ohorezko egileen gehienak saldu edo free pass bat hemen bere lanagatik.\n1990ean, han ikono-pintura lanak multzo osoa hasi zen. Belgorod Estatuko Art Museum mantentzen aldiz batera, beraz, 2011tik han argazkilaritza eskainitako erakusketa da. Administrazio materiala banatzeko modu bat da, kategoria bakoitzean garapenaren fase bereizi bat artearen eremuan adierazten horietan saiatzen da.\nBi gela non lanak zaharrean aldizka berriak aldatu dira. Oraina - Lehena, 20an mendean, bigarren eskainia. Etengabe hobetu eta aberastu Belgorod Estatuko Art Museum. Interpretazio iruzkinak adierazi du, bisitatu ondoren, hemen, jendea koloreak, Moods eta ezaugarriak 20an mendeko garai hartako ezagutzen.\nEz baitago a indarrean dagoen estilo errealismo SESB garaian berezia da, oso merkean bihurtzen da. Pleasure eskultura eta pintura mirespena ekartzen fondo bildumak batetik. 2013an, urteko ez zen erakusketak osaketa aldaketa bat, margolanak zintzilikatzen solteak eta kolore areto diseinua aldatu.\n1910-1990 urteetan bilduma. Bildutako lanak lursail eta gaikako pinturak maisu ospetsuak idatzia: Kuprin, Osmerkin, Ivanov, Ossowski, Stozharov anaiak Tkachev, Komovi, Klykov, Tomsk eta beste batzuk.\nGainera, Belgorod Estatuko Arte Museoan ikusgai maisuen lanak, eta horietatik gutxi ezagutzen da, eta horren pinturak ez ziren erakusketan sartutako aurretik, baina arreta merezi.\nEsposizio 20an mendearen bigarren erdian, kategoriatan banatuta topikoz arabera: A History Berria (margolanak Zibil eta Great abertzaleek militarra), "larria" style, garaikidea, eta bere irudia (denbora gaia, garapen pertsonala, sormena, hiria) ezaugarri erromantiko , landa biztanleria bizitzan, egoera horrek biztanlerian nazionalitatetako, garapen industrialaren, eraikuntza, obra ugari dituzte.\nBalitz hemen, 20an mendeko errealismo norabidea ezagutu, Sobietar garaian eta bere errealitatearen ezaugarriak, pertsonen ametsak, irudi eta arazo oraingoan tipikoa ezagutzen.\nErakusketaren bigarren gelan Belgorod Art Museum igaro berriro exposition, aurreikusitako jardueren arabera geldi mota bateko lurraldean, erakusketa esleitutako berritzea. Ondorioz, jende erakusketak sarbide gehiago lortzeko, lehenengo aldiz, edo agerian, gutxitan ikusgai. Ez zegoen 6 atal bat.\n, Eskultura-konposizio ederra, Belgorod artistak, grafikoa, folk eskulanak 21ean mendeko lanak aritzen dira. izeneko "Art-etorkizuneko" seigarren Erakusketa, haurrentzako entzule zuzenduak. inauguratu 2015ean ditu.\nHemen 21ean mendeko aurkeztutako azken mendeko lanak par bat bilketa kontuan hartuta, bisitariak dinamika eta norabide aldaketa traza daiteke prozesu artistikoak ere. Garai oraina eta ukaezina konexioa, bilaketa style optimoa eta lanen exekuzioa eran for islatzen arteko Continuity.\nPertsonak autore askok, genero eta mota obretan arreta txaloak. lan grafikoak inpresioa indartsu bat hemen aurkezten. Interesgarria da teknikak eta material horrekin lanak egiterako konparatzeko. originalena atal bat arte eta artisautza eskainitako erakusketa bat da.\nLan hemen aurkezten Rostov esmalteak, laka miniaturazko pintura, iztukuz eta ontzigile baten Belgorod lan, eta Skopina Sugi. Hori guztia beti bertako biztanleen eta bisitarien berdin arreta erakartzen. Areto honetan bisitariak eskulangintza ertzean ideia bat da, kontuan hartuta buztin jostailuak Dymkovo, Stary Oskol eta Filimonovsky lagina. tokiko kulturaren ikur jotzen ari dira.\nHemen bisitatu dute People, hartu inpresioak positiboak eta oroitzapen atseginak asko batera.\nMaitasun gizon bat lagunentzako hitzetan Good. Gizon buruzko Quotes\nAgindua San Jorge - da\nZibila gizartean - autodeterminazio biztanle\nIlustrazio - Zer da hau? Errusiako hezkuntza. legezko hezkuntza\nHarrigarria seniors hauek!\nMoldaviako: bandera eta armarria\nTreadmill proba: zer, adierazpenak eta contraindications, prozedura eta emaitzak azalpen da\n"Hyundai Avante" autoaren berrikuspen laburra\nDroga "Indopan": erabilera argibideak, adierazpenak\nChapas: Propietateak eta aplikazioak\nRed moccasins: irudiaren distira egingo\nHedef Resort Hotel Spa Hotel (Turkia, Alanya)\nNola sortu jokoak zure ordenagailuan? Ordenagailu jokoak\nNola iragartzeko "kontaktuan" eta zenbat balio du?\nHazi etxean ederrez Phalaenopsis\nMusical Komedia Theater, Novosibirsk istorio taldearen errepertorioa\nLisatzeko taula: tamaina tolestuta, marrazki\nZer da alferra eta hura nekea bereizten?


Berangoko Bildu: "PNVk bat egin du PPrekin Bilduren ordezkaria lapurtzeko Uribe Kostako Mankomunitatean. Zeren truke?" - - Hiruka.eus\nBerangoko Bildu: "PNVk bat egin du PPrekin Bilduren ordezkaria lapurtzeko Uribe Kostako Mankomunitatean. Zeren truke?"\nUkberri 2011-07-20 14:13\nLotsagarria. Ez dago beste izenondorik. Berangoko PNVk bere esku dituen bitartekoak jarriko ditu maiatzaren 22an berangoztarrek Bilduri emandako ordezkaritzari trabak jartzeko. Eta horretarako, espainiar eskuinarekin paktua egiteko prest dago. Horren adibiderik argiena uztailaren 28ko udalbatzan bozkatuko den Uribe Kostako Mankomunitatearen ordezkaritzan dago. Berangok hiru ordezkari ditu Mankomunitatean. Hauteskundeetako emaitzak kontuan hartuta, hiru ordezkaritik bi PNVkoak izan beharko lirateke, eta bestea Bildurena. Baina PNVk bestelako bidelagunak nahiago ditu. Dirudienez, PNVk PPrekin ezaugarri amankomun gehiago ditu ezker independentistarekin baino, eta horregatik, PPrekin akordioa lortu du Bilduri auzokideek emandako ordezkaritza lapurtzeko. Anabel Landaren taldeari esker, PPk ordezkari bat izango du Mankomunitatean, eskualdeko bakarra, auzokideek hala bozkatu ez duten arren. Argazkian, herritarrak Bilduk Berangoko frontoian egindako hauteskunde ekitaldian / cc-by-sa Berangoko Bildu.\nEta zeren truke? Zer irabazten du PNVk PPrekin eskutik helduta? Trukean zer edo zer lortu nahi duelako egin ote du PNVk bere eskaintza? Zer ordaindu beharko dugu berangoztarrok paktu hau dela eta? Erantzuna, seguruenik, hurrengo asteetan jasoko dugu… Gardentasuna eta berangoztarren borondateari errespetua! 28an denok plenora!\nD´hondt Legea hauteskundeetako emaitzetan aplikatuko bagenu, Berangoko ordezkaritza horrela izan beharko litzateke: PNVk 2 eta Bilduk 1.\nBilduk Berangoko alderdi politiko guztien ordezkaritza proportzionala bermatuko duen formula demokratikoagoa proposatzen du: PNVk 1, Bilduk 1 eta PP/PSE/EBk 1.\nBaina PNV bi formulen aurka agertu da, eta PPrekin lortu duen akordioari esker, horrela izango da: PNVk 2 eta PP1.\nHerriaren hitza errespetatu! 28an, 19:00etan, denok udal batzarrera!


Bartzelona - Grupo Sagardi\nGOLFO DE BIZKAIA toki intimo bat da, baina guztiz informala, eta urteen jiran falta ezina bihurtu da Born auzoan; Donostiako pintxo-barraz gain, Euskadiko betiko platerak dasta daitezke kazola edo pintxo txiki gisan. Erreferente saihestezina, edonondik ere, Bartzelona erdiguneko pintxo-ibilbideetan.\nTeléfono: +34 932 684 888\nmiércoles de 18h a 00h\nSábados y domingos 12h a 00h\nBorn auzoa Bartzelonako merkataritza-gunea izan da Erdi Arotik, eta oraindik ere ehunka urtetako tradizioari eusten dio bere kale txiki eta estuetan.\nHirigune historikoaren bihotzean kokatuta, Pi kalean, Golfo de Bizkaiak ahal den gehien aprobetxatzen du abagunea gure pintxo-barra klasikoa gorenera eramateko. Gure sukalde ireki txikitik errazioak eta arrain freskoak irteten dira partekatzeko, egunero, euskal taberna klasikoen sena berreskuratzen duelarik, baina modernotasun ukitu batez zipriztinduta.\nTeléfono: +34 937 635 890\nBeste sukaldeak Bartzelonan


Kiskalirik. Deia, Noticias de Bizkaia\nJuanra Madariaga - Domingo, 12 de Agosto de 2018 - Actualizado a las 06:00h.\nlazgarria da mendiko basoak suteen apetagatik kiskaltzen direnean. Urteroko kontua izaten dira udako erreketak. Hektareak eta hektareak errauts bihurturik agertzen dira sutea eragin eta egun batzuk beranduago. Lehen berde, bizigarri, eta eder zegoena, gris, beltz eta hila agertzen da nonahi, eta erre-sundak airea kutsatzen du. Munta handiko tragediak dira mendiko suteak.\nEgunotan, Valentzian izan da handi horietariko bat. Hain handia eta bortitza izan da, non milaka biztanleek etxeak abandonatu behar izan dituzten suaren mehatxua dela eta. Han ere, esku txar batek sorturiko suek aliatua indartsu bat izan dute: haizea. Bolada itzelak eta ufada kontrolaezinak balio handiko basoak erre dituzte, bai eta bertako auzokoen zenbait etxe ere.\nBorondate handiko eginahalak egiten dituzte, kasu horretan, borroka etengabean diharduten suhiltzaile zailek. Ehunka biltzen dira suaren aurrean haren trikimailuak azter-tzen eta deszifratzen, bertako tenperaturarik gorienei aurre eginez, norabidea aldatzen badu nondik joko duen asmatzen saiatuz, alde batetik bestera korrika izerditsuan ura non botako, suaren hatsa laster amata dadin, berriz ke beltzak udako zeru garbia estal ez dezan.\nTarte horretan baina, balio ekologiko handiko eremuak dira galtzaileak, bai eta bertako ekosistemak ere. Ehunka animalia hiltzen dira sugarrek tragaturik, eta suak sor-tzen duen estresagatik beste asko okerbideraturik ibiltzen dira, harik eta amaiera tragiko batek akaba-tzen dituen arte. Datu horiek ez dira jakitera ematen, baina seguruenik zifrak emanez gero, buruko ile guztiak laztuko litzaizkiguke. Irudi ikaragarriak izaten dira, behiak, zaldiak edota ardiak kiskaldurik agertzen direnean errealdiaz geroztik.\nZorionez, gero eta bakanagoak dira Euskal Herrian sortzen diren udako suteak. Gure basoetan, behar bezalako zaintza egiten da, eta entresakak egiteko erabiltzen diren pistak oso mesedegarriak dira sutea gertatuz gero, bertatik bertara erasotzeko eta kontrola-tzeko.\nAbuztua bero etorri da. Espero dezagun beroago ez bilakatzea.


“Musikalki erronka bat da abestiak bion artean betetzea, baina konexio itzela dugu eta nahikoa garela uste dugu” - Durango - Anboto.org\n“Musikalki erronka bat da abestiak bion artean betetzea, baina konexio itzela dugu eta nahikoa garela uste dugu”\nAritz Maldonado 2018-09-07 17:00\n18 urtegaz Bartzelonara joan zen ikastera Ane Barcena Zuazo (Durango, 1994), eta han bizi da ordutik. Musikagaz harreman estua eduki du betidanik, eta hainbat instrumentu ere jotzen ditu. Batxilergoa ikasten ari zela, gitarra jotzen hasi zen, bere kabuz; orain urtebete, ostera, bateria jotzen hasi zen. Gero, Raquel Pagès ezagutu, eta Pinpilinpussies sortu zuten.\nAurretik zenbait orkestra eta konbotan aritu ostean, zerbait ezberdina egiten ari da orain Barcena. Gitarragaz eta bateriagaz nahikoa dute horma akustiko bat eraiki, eta ahotsekin sorturiko melodiekin abesti gordinak eskaintzeko. Lehenbiziko kontzertuan grabaturiko sei abesti dituzte Bandcampean entzugai. Aste bi barru, euren lehenbiziko lan laburra izango dena grabatuko dute Bartzelonan. Aurrerantzean kontzertu gehiago eskaintzeko ateak zabaltzeko baliagarria izango zaielakoan daude.\nNola sortu zenuten Pinpilinpussies?\nRaquel Pagèsek eta biok posgradu batean ezagutu genuen elkar orain urtebete. Gitarra jotzen dugu biok, eta horrez gainera, bateria irakasle bera genuenez, egun batean jotzeko geratu ginen. Asmo berezirik barik. Aurretik kanta batzuk genituen bakoitzak konposaturik, eta entsegu horretan bateria doinuak sartu genituen. Gehiagotan elkartu, eta martxoan gure lehenbiziko kontzertua eskaini genuen. Ia konturatu barik iritsi zen egun hori.\nBartzelonako lagunei euskarazko berbak erakusten dizkiet, eta horietako hainbaten artean, pinpilinpauxa asko gustatu zitzaien. Taldean neska bi garenez, berbaren pauxa amaieraren ordez, pussy [alua, ingelesez] esaten hasi ziren, eta horrela geratu zen (barrez).\nZenbat kontzertu eskaini dituzue? Guztiak Bartzelonan?\nOrain arte zazpi kontzertu eskaini ditugu, hileko bat. Zorte handia eduki dugu, hiriko leku ospetsuetan jotzeko aukera eduki dugulako. Momentuz, ez gara irten, baina laster Bartzelonatik kanpo jotzen hastea ere espero dugu.\nSei abestiko zuzeneko bat duzue bandcampean eskegita, entzungai.\nBai, gure lehenbiziko kontzertua izan zen hori.\nBaduzue asmorik epe laburrean estudiora sartzeko?\nBai. Hain zuzen ere, aste bi barru sartuko gara estudiora gure lehenengo disko laburra izango dena grabatzeko. Bernat Sanchezegaz grabatuko dugu. Talde askogaz lan egin duen Bartzelonako ekoizle bat da. Udazkenean kaleratzea da gure asmoa, bideoklip bategaz batera.\nIngelesez abesten duzue. Zeri buruzko hitzak dira?\nBai, ingelesez abesten dugu kanta hauetan. Hurrengo kantaren batean, baina, euskara eta gaztelania erabili gura ditugu. Egunerokotasunean oinarritzen diren letrak dira gehien bat, bion esperientziei eta pentsamenduei buruzkoak. Modu honetan, bakoitzaren ziurgabetasunak askatzen ditugu. Gure deabruak kanporatzeko baliatzen ditugu abestiak, bide batez.\nBesteak beste, Moldy Peaches, Bikini Kill eta Courtney Barnett artisten eragina duzuela aipatu izan duzue. Besterik nabarmenduko zenukete? Nola definituko zenukete zuen musika?\nBeste askoren artean, horiek nabarmenduko genituzke. Raquelek folk eta pop doinuak entzuten zituen gehien bat, eta ni, ostera, punketik eta rocketik nator, eta nire ustez hori da giltza; bion arteko nahaste-borrastetik irtendakoa da gustura sentiarazten gaituen musika. Entzun gaituztenek, garage, rock, pop, punk... eta halako berbak erabili dituzte gu definitzeko, baina guk ez dugu ezer definitu, eta agian, ez dago beharrik ere.\nAzken urteetan asko ugaritu dira bateriak eta gitarrak osaturiko duetoak. Zuen kasuan, hasieratik erabakitako zerbait izan da, ala berez gertatu da?\nBerez gertatu da. Konexio itzela nabaritu genuen gure artean biok, eta horregatik ez dugu ezer gehiago sartu gura izan. Musikalki erronka bat izan daiteke, kantak bion artean bete behar ditugulako, baina gaur egun indar askoko rock bikoteak daude, formatu horregaz posible dela erakusten ari dira eta haiengandik asko ikasten ari gara: Niña Coyote eta Chico Tornado, Bala edo Cala Venta gisako duoak topera dabiltza!\nAurrera begira, helbururik ezarri diozue zuen buruari? Nora iristea gustatuko litzaizueke?\nJo eta jo aritzea gustatuko litzaiguke, asko entseatzea eta zuzenean sua ateratzea. Epe luzera begira, ostera, ez dugu helbururik jarri. Disko laburra atera ostean kontzertu gehiago lortzea espero dugu, eta jendeak ondo pasatzea kontzertu horietan, edo grabaturikoa entzuterakoan. Eta topikoa iruditu arren, ondo pasatzea da batez ere gura duguna; hori beharrezkoa da gauzek aurrera egiteko.\nNorbaitek zuzenean entzun gura bagaitu, deitu diezagula.


Eguzki Zubiak eta Leire Uchak “Loop” aurkeztuko dute Arriagan | PREST! aldizkaria\narriaga antzokia, Eguzki Zubia, leire ucha, Loop\nEguzki Zubiak eta Leire Uchak “Loop” aurkeztuko dute Arriagan\nIn Uncategorized on abendua 18, 2013 at 8:38 am\nArriaga Antzokiko eszenatoki publikoek eta artistek konpartitutako esparru bihurtuko da bihar, abenduaren 18an, 20:00etan, “LOOP” ikuskizunarekin.\nEguzki Zubia eta Leire Ucha aktoreek Lili eta Marlene interpretatuko dituzte La Dinamika eta Oh my God konpainien antzerki-ikuskizun honetan. Aitor Basaurik zuzentzen du antzerkiko eszenatokiko Gelatxo hau; bertan, Nacho Gómezek ere parte hartzen du, Nash, teknikari eta pistako laguntzaile bezala.\nGelatxoak eszenatokian 2013 – 2014 sasoi honetan gauzatzen ari dira bigarren aldiz. Arriaga Antzokiaren ekimen berri bat da, giro berezi bat sortzen duena, zeren publikoari eskaintzen baitio ikuskizunez artisten ondoan gozatzeko aukera. Eszenatokiak 150 pertsonentzako lekua du. Pertsona horiek oholtzaren alboko ateetatik sartuko dira, hots, normalean interpreteentzat eta antzokiaren pertsonal teknikoarentzat erreserbatutako ateetatik.\nHau Gelatxoak eszenatokian zikloaren bigarren edizioa da, eta publikoaren aldetik bere lehenengo edizioan -2012-2013 sasoian- izandako harrera onaren bermearekin dator. Proposamen honek eusten die Arriaga Antzokian berriki hasi den 2013-2014 sasoiko programazioa bereizten duten askotarikotasun eta pluraltasunari. Ikuskizun bakoitza desberdina de bere generoan, bere sorreran eta espazioan duen banaketan. Programa honi esker, antzerki, dantza, poesia eta liriko Gelatxoak eta Arriagaren Arratsalde Zoroak izango ditugu.\nBihar izango da, Abenduak 18, asteazkena, 20:00-etan eta 12 euro balio dute sarrerak. Deskontuak badira, Arriagaren Adiskidea izanda, 65 urtetik gorakoak, 30 urte arteko gazteak, langabeak eta 20 lagun edo gehiago taldeak 8 euro ordainduko dute. Sarrerak Arriaga Antzokiko leihatiletan edo www.teatroarriaga.com -en eta 946 850 850 (11:30etatik 14:00etara eta 17:00tatik 19:00tara) lortu daitezke.\nZuzendaritza: AITOR BASAURI\nLili eta Marlene:\nNACHO GÓMEZ Nash, teknikari eta pistako laguntzaile bezala\nArgiztapena: ÓSCAR GRIJALBA\nJantziak: LAS BABY JANES ETA LAGUNAK\n« Before Felix Carreira izan da Bilboko nazioarteko slackline openeko txapelduna abendua 16, 2013\nAfterIrantzu Yaldebereren aurkako epaiketa “farsatzat” jo du Grebalariak aske! plataformak abendua 18, 2013 »


Ken Follettek "Lurraren zutabeak" atalaren hirugarren zatia idatziko du Sevillan | Egungo Literatura\nKen Follettek "Lurraren zutabeak" hirugarren zatia idatziko du Sevillan\nCarmen Guillen | | idazleak, Liburuak, Literatura\nBai, duela gutxi jakin dugu: Ken Follett idazlea Sevillan dago egun ren hirugarren zatia idazteko dokumentatua izateko "Lurraren zutabeak". Hirugarren zati hau hasitako trilogiaren amaiera izango da "Lurraren zutabeak" (1989) hasierako liburu gisa (Espainiako irakurrienetakoa da, urtez urte), eta urte asko geroago jarraitu zuen, bigarren zatian "Amaiera gabeko mundua", 2007 aldizkarian argitaratua.\nJakin ahal izan dugun moduan, hirugarren zati hau 2017ko udazkenean jarriko da salgai eta momentuz behin-behineko titulua du 'Su zutabe bat ', "Su zutabe bat", gaztelaniara itzulita. Baina Alberto Piernas lankideak bere artikuluan jakinarazi zigun moduan "Ba al zenekien literatura lan bikain hauen hasierako izenburua?" hori asko alda daiteke argitalpen data ofiziala gerturatu ahala.\nKen Folleten hitzez hitz: "XVI. Mendean girotutako espioi istorioa da eta ekintzaren zati bat hiri honetan gertatzen da"; "Istorioa Elisabet I.a Ingalaterrakoaren erregealdi oparo eta nahasian kokatzen da eta, aurreko bi lanetan bezala, Kingsbridge fikziozko hirian kokatzen da neurri batean". Oraingoz, idazleak dagoeneko bisitatu dituen guneetako batzuk Real Alcázar, Untzi Museoa eta Katedrala izan dira. Beste batzuek urrats berdinak jarraituko dituztela suposatzen dugu.\nLehen esan dugun bezala, "Lurraren zutabeak" da gure herrialdean, Espainian, gehien irakurtzen den liburuetako bat sei milioi ale saldu dira dagoeneko. Editoreen Kofradiaren Federazioak egindako irakurketa ohiturei buruz aurkitzen duzun bezala.\nBeraz, nobela berri hau noiz argitaratuko zain egon beharko dugu eta arrakasta berria aurreikusten dugu idazle britainiarrarentzat. Ezagutuko al dugu Sevilla liburuan? Lekuen deskribapen zehatzerako egilearen abenturak ikusita, dena "bai" borobil baten aldeko apustua egiten dugu.\nArtikuluaren bide osoa: Egungo Literatura » Literatura » Ken Follettek "Lurraren zutabeak" hirugarren zatia idatziko du Sevillan\nCharlotte Brontë duela 200 urte jaio zen\nZenbat liburu ezagutzen dituzu haien bukaerengatik?


"Ni, Eibar (II)" (Ekhi Belar) - etakitto.eus\n“Ni, Eibar (II)” (Ekhi Belar)\nAurreko artikulu batean egin bezala, Eibar izeneko pertsonaia baten istorioa ekartzen dizuet. Eibar Coa Venezuelako jockeyari buruz jardun nuen orduan eta Eibar Gutierrez musikari kolonbiarra aurkeztuko dizuet orain. Badirudi Eibar izena modan zela Hegoamerikan, Eibarko hiriaren edertasunak liluratuta, noski.\n“Jainkoaren semea”, dio Eibar Gutierrezek bere Instagrameko profilean. Ez, ez da Jesus, akordeoi-jolea da. Jendeak ezizen apalagoa jarri dio, ‘Kaleko juglarra’, dibinitate gehiegirik gabe.\nEibar Rafael Gutierrez Barranco Valleduparren jaio zen, vallenatoaren sorgunean. Vallenatoa Kolonbiako Karibeko eskualdeko musika mota tradizionala da, eta zuk eta nik dantzatu ezin ditugun doinuak ditu. Shakiraren abestiren baten entzungo zenuen berba hori, baina agian mozkorregi zeunden Koskor tabernan dantza egin nahian.\nBere aitak, Rafael Gonzalez Mojicak, gitarra eta akordeoia jotzen zituen, baina semeak arkitektura ikasi nahi izan zuen. Itxurakeria hutsa, barrenean zeraman juglarra berehala irten zelako.\nKantu kantari dabil ordutik eta, antza denez, demaseko arrakasta eta izena du Kolonbian, baina ez Wikipediako orri bat edukitzeko beste.\nAktore lanetan ere ibili da Israel Romerorena egiten Rafael Orozco abeslaria zenaren omenezko telesailean. Badakizue nortzuk diren? Ezta nik ere.\n‘Eterno abril’ diskoa egin zuen 2000. urtean eta bertan aurkitu ditzakegu ‘Gota a gota’, ‘El cacharrito’ eta ‘La puya no es buya’ abestiak. Ez dakit Spotifyren zentsura pasa dutenik, baina bere Jainkoa enteratzen bada…\nMusikari kolonbiarra izateko, Eibarrek ez du eskandalu sonaturik. Bere historian ez dago drogaren kontsumoarekin zerikusia duen istoriorik, ezta sexu aferarik ere… Jainkoaren bidea jarraitu du. Aita maitagarria da, senar aparta, eta ziur plastikoa eta errefusa bereizten dituela birziklatzeko orduan.\nHau da Eibar Gutierrez, ‘Kaleko juglarra’. Oso interesgarria bere bizitza, ezta? Ezetz? Ba gutxienez ez dut COVIDaz berba egin.\n« Eibartar! #EibarrenBadakagu kanpainan parte hartuko duzu? Premia duten umeentzat jostailuak erosteko zozketa antolatu du Gurutze Gorriak »


Hasiera / Brand New / Clinique Aromatics Elixir Eau de Parfum Spray 100ml / 3.4 fl.oz.\nKLINIKA, AROMATIKA ELIXIR 1971an sortua, Clinique etxeko lurrinik zaharrena da. Chipre-lore usaina da, limoi berbena, salbia, geranioa, kamamila, Brasilgo arrosa zuria, bergamota, martorri eta aldehidoak nabarmentzen ditu. Erdiko notak jasmin, orris sustraia, arrosa, laranjondo lorea, ylang-ylang, tuberosa eta ...\nKLINIKA, AROMATIKA ELIXIR\n1971n sortua, Clinique etxeko lurrinik zaharrena da. Chipre-lore usaina da, limoi berbena, salbia, geranioa, kamamila, Brasilgo arrosa zuria, bergamota, martorri eta aldehidoak nabarmentzen ditu. Erdiko notak jasmine, orris sustraia, arrosa, laranjondo lorea, ylang-ylang, tuberosa eta krabelinak eta beheiberoa, haritza, muskua, intsentsua, patxuli eta santalo.


Konpatibilitatea – Gizapedia\nInformazio-teknologietan, konpatibilitatea produktu bat (programa informatiko bat, fitxategi bat, gailu bat) beste produktu batzuekin integratu, lotu, eta bateratzeko gaitasuna da, hasierako produktua diseinaturik zegoen funtzio guztiak garatu ditzan. Adibidez, programa bat fitxategi-luzapen guztiekin konpatiblea edo bateragarria dela esaten da; edota programa bat gailu mota batekin edo bi gailu elkarren artean konpatibleak direla (edo ez).\nBeste hizkuntzetan: ingelesez, compatibility; gaztelaniaz, compatibilidad.


Onddo honen perretxikoa udaberri erdialdean agertzen da eta udazkenera arte irauten du. Hanka, poroak eta mami trinkoa hori kolorekoak dira, ebakitzerakoan berde-urdintzeko joera txikia dute, eta berehala jatorrizko kolorera bueltatzen dira. Perretxikoa jangarria da, zapore eta usain atseginak ditu; hala ere, jateko orduan hanka kentzea gomendatzen da.\nDeskribatzailea: Shaeff. (1765)\nTxapelak hasieran duen forma hemisferikotik, ganbil zabalera jotzen du. Normalean, 8-16 cm-ko diametrokoa da, baina batzuetan, 18 cm baino gehiago izan dezake. Ertz gaineztatua eta inkurbatua du, eta gainaldeko uhinak irregularki banaturik daude. Kutikula ilupaduna du, eta gris-okreskaren eta marroi ilunaren arteko kolorea.\nHanka erraboilduna eta sendoa da, 6-18 x 1,5-5 cm-koa. Zahartzerakoan luzatu egiten da, eta zenbaitetan, sustraikera sendo eta nabaria izaten du. Hanka okre-horia da, baina oinaldean kolore arrearekin nahasten da. Goialdean, kolore bereko saretxoa izaten du.\nMamia lodia eta tinkoa da, hori-zurbil kolorekoa eta ebakitzean urdinera oso gutxi aldatzen dena. Hankeko mamia gogorragoa da, kortxoaren ehunduraren antzekoa, eta mozterakoan gorrixka bihurtu daiteke. Zapore eta usain atseginak ditu, hurra zaporea eta intxaur berriaren usaina.\nJalkinean oliba-arreak dira, eta mikroskopiotik begiratzean kolore hori lausokoak. Lauak eta eliptikoak dira, 10-14 x 4-5 μm-koak.\nHostozabalen basoetan agertzen da, nahiz eta baso mistoetan ere aurkitu izan den. Bakarka edo talde txikitan ateratzen da beti.\nPerretxikoak udaberriaren erdialdetik udazkenaren bukaera arte irauten du.\nJangarri bikaina da, baina hanka kentzea gomendatzen da.\nHonen txapela gorrixka da.\nHonen txapela ere gorrixka da.


Euri ura eta ur zikina bereizteko azpiegitura lanen bigarren fasea abiatuko du Getariako Udalak - Urola Kostako Hitza : Urola Kostako Hitza\nEuri ura eta ur zikina bereizteko azpiegitura lanen bigarren fasea abiatuko du Getariako Udalak\nA. Larrañaga Solaberrieta\nEuri ura eta ur zikinak bereizteko lanen bigarren faseari ekingo diote datorren astean. (Aiora Larrañaga/Hitza)\nDatorren astean abiatuko dituzte lanak. N-634 errepidean plaza eta errepideak muga egiten duten puntuan egingo dituzte, eta euri asko egiten duenean gehiegizko ur kopuruari irteera emango dion hodia jarriko dute. Getariako Udalak azaldu du lana nahiko konplexua izango dela, alde batetik, zulatu behar den zatitik egunero jende asko pasatzen delako eta bestetik, eremu horretan lur azpian hodi asko daudelako, besteak beste telefonikarenak, Iberdrolarenak eta uk kanalizazio zaharrak. Horretaz gain, inguru horretatik motordun ibilgailuen zirkulazioa ere etengabea izaten da egun osoan zehar, ondorioz lanak egiten ari diren bitartean egokitzapenak egin beharko dituzte lanek ahal den eragozpen gutxien sor ditzaten. Euri urak eta uz zikinak bereizteko azpiegitura lanak aprobetxatuz plaza ertzeko espaloia zabaltzeko aprobetxatuko du Getariako Udalak. Eskilarak kendu egingo dituzte eta alde batetik bestera joango den eserleku luzea bat jarriko dute plazan.


Irekia Eusko Jaurlaritza - Gobierno Vasco :: Gobernuak euskal sektore publikoaren modernizazioa gobernamendu onaren zimenduetan oinarrituko duten bi lege-proiektu onartu ditu. (2015-11-10(e)ko Kontseiluan hartutako erabakiaren laburpena)\nGobernuak euskal sektore publikoaren…\nEuskal sektore publikoko antolamendu eta funtzionamenduari buruzko Lege-proiektua.\nGardentasuna, herritarren parte-hartzea eta politika publikoen ebaluazioa: horra hor zerbitzu publikoen kalitatea, efikazia eta efizientzia hobetu nahi duten bi lege-proiektu horien erdigunean dauden hiru ardatzak.\nHoriek onartu ondoren, euskal instituzio publikoek erakunde berriak sortu nahi badituzte, beharrezko direla ziurtatu beharko dute, eta bikoiztasunik ekarriko ez dutela bermatu beharko.\nLege berriek hiru euskal erakunde mailetan eragingo dute; euskal erakundeek, bestalde, baterako foro bat sortuko dute, eraginkortasun ezak eta administrazioen arteko gainjartzeak konpontzeko, eta administrazio-arteko elkarlana eta koordinazioa sustatzeko.\nHerritarrek politika publiko, dekretu eta araudiak prestatzen parte aktiboa izateko eskubidea izango dute, eta euskal sektore publikoari buruz eskuratu nahi duten informazio oro izango dute eskuragarri.\nGardena-Gardentasunaren Euskal Agentzia sortuko da, herritarren informazio-eskubidea zaintzeko.\nGobernu-kontseiluak Euskal Sektore Publikoaren Gardentasuna, Herri Partaidetza eta Gobernu Onaren Legearen eta Euskal Sektore Publikoaren Antolaketa eta Funtzionamenduari buruzko Legearen proiektuak onartu ditu gaur. Horiek onartuta, Eusko Legebiltzarrean hartutako konpromisoa bete du Gobernuak; hain zuzen, bi arau desberdinetan euskal Administrazio Publikoaren eraberritzeari eta modernizazioari ekiteko giltzarri diren bi konturi heltzea: haren antolamendu eta egitura berria arautzea, eta herri-partaidetzarako eta gardentasunerako eskubide berriak legalki taxutzea.\nBi lege-proiektuok aintzat hartu dituzte eraginpeko kolektiboek aurkeztutako alegazioak (Foru Aldundiak, EUDEL, sindikatuak, EGK, etab.); horrez gainera, legebiltzarreko taldeekin bilerak egin ondoren onartu dira eta, horri esker, hainbat zuzenketa sartu dira. Bi testuon berritasun nagusia haien aplikazio-eremua hedatu izana da: Euskadiko hiru erakunde-mailei eragingo die, baita haien mendeko erakunde instrumental guztiei ere, ezertan kaltetu gabe euskal erakunde publiko bakoitzak autonomoki antolatzeko dituen eskumenak.\nGaur onartutako bi lege-proiektuak gako dira euskal Administrazio Publikoaren modernizazio beharrezkoari heltzeko; hartara, gai izango da XXI. mendeko herritarren beharrizanei eraginkortasunez erantzuteko, gobernamenduaren printzipio berrietan oinarriturik: hau da, parte-hartzean, gardentasunean eta herritarrek gai publikoetan izango duten lankidetzan.\nOrain, Eusko Legebiltzarrari helaraziko dizkiote bi testuak, eztabaidatu eta behin betiko onar ditzaten.\nGARDENTASUNA, HERRITARREN PARTAIDETZA ETA GOBERNU ONA\nEuskal Sektore Publikoaren Gardentasuna, Herri Partaidetza eta Gobernu Onaren Lege-proiektuak sektore publikoaren funtzionamenduaren funtsezko ardatzak arautzen ditu, herritarren eskubide berrien inguruan. Hau da: politika publikoak ebaluatzeko eskubidea, gai publikoetan parte hartzekoa eta Euskadiko administrazio publikoek sortutako informazio guztia libreki eta gardentasun osoz eskuratzekoa.\nGardena-Gardentasunaren Euskal Agentziaren sorrera (67. artikulua). Agentzia horrek izango du herritarren informazio-eskubidea babesteko ardura; berak ebatziko ditu, halaber, gardentasunerako eskubidetik eta datu pertsonalen babeserako, segurtasun publikorako, bizitza pribatua izateko, sekretu profesionalerako nahiz jabetza intelektual eta industrialerako eskubideetatik eratorritako gatazkak. Organo independente moduan funtzionatuko du, bost urteko presidentzia berritu ezin batekin, eta prestigio aitortuko profesional trebe batek beteko du postu hori. Haren aholku-batzordea euskal erakunde guztietako pertsonek osatuko dute: Eusko Legebiltzarrekoak, Herri-Kontuen Euskal Epaitegikoak, Arartekokoak, Datuen Babeserako Agentziakoak, Eusko Jaurlaritzakoak, Foru Aldundietakoak, EUDELkoak eta Euskal Herriko Unibertsitatekoak.\nLege-proiektuak kapitulu oso bat eskaintzen dio herritarrek publizitate aktiborako eta datuen zabalkunderako duten eskubideari: hain zuzen, II. kapitulua. Eusko Jaurlaritzak dagoeneko argitaratzen du nazioartean erreferentzia diren erakundeek eskatutako informazio guztia, www.euskadi.eus webgunean. Horrela, lehen postua lortu zuen autonomia-erkidegoen rankigean, 2012 eta 2014 urteetan. Lege-proiektuak gardentasun-eskakizunen maila handitzen du, eta informazioa argitaratzeko betekizuna hedatzen du, hauek ere har ditzan barne: Gobernu Planaren ezarpenaren jarraipenari buruzko informazioa, aholku- eta partaidetza-organoen jarduerari buruzkoa, Gobernuaren giza-baliabideen eta lan-baldintzen antolamendu-planei buruzkoa, politika publikoen ebaluazioari eta arauen eraginei buruzkoa, hautaketa-prozesuei eta zuzendariek nahiz goi-zuzendaritzako langileek finkatutako helburuei eta lortutako emaitzei buruzkoa, bai eta zenbateko gastu publikoa egin den publizitate kanpainetan, zenbat sindikatuko liberatu dauden, zenbat ordu sartzen dituzten eta horri lotutako kostuak, etab. ere.\nAlderdi berritzaileenetako bat da, halaber, herritarrek parte har dezaketen arauak hedatzen dituela. Hala, onartzen denetik, araugintzako herri-ekimena (65. art.) gehituko zaio legegintzako herri-ekimen ezagunari, Gobernuak garatutako araudi dekretuetara hedatzeko herritarren parte-hartzea. Edonork eta edozein ordezkari-taldek izango du bere intereseko gaietan araugintzako ekimenak sustatzeko eskubidea.\nSEKTORE PUBLIKOAREN ANTOLAMENDUA\nEuskal Sektore Publikoaren Antolaketa eta Funtzionamenduari buruzko Lege-proiektuak euskal sektore publikoa zehazten, antolatzen eta egituratzen du. Haren funtzionamendua eta betebeharrak arautzen eta erakunde bakoitzaren eskumenak mugarriztatzen ditu; halaber, betekizuntzat ezartzen du administrazio-arteko lankidetza eta koordinazio, bai eta kontrolatzeko eta erregistratzeko prozedurak ere. Giltzarri da Euskadiko administrazio publikoen modernizazioari ekiteko, bereziki, Euskadiko Administrazio Publiko orokorra, 80. hamarkadakoa baita haren indarreko araudia.\nLaurogei artikulu, bi xedapen gehigarri, xedapen iragankor bat eta hiru azken xedapen ditu, eta honelako berritasunak hartzen ditu barruan:\nEAEko sektore publikoa arrazionalizatzeko eta dimentsionatzeko erakundearteko batzordearen sorrera (7. art.). Foro bat da, eta hiru erakunde mailetako ordezkariak bilduko dira bertan, sektore publikoaren inefizientzia-, gainjartze- eta bikoiztasun-arazo posibleak konpontzeko. Honako hauek osatuko dute:\n. Presidentea: administrazio publikoaren arloan sailburu kargua betetzen duen pertsona.\n. Batzordekideak: administrazio publikoaren esparruari lotutako pertsonak: Eusko Jaurlaritzak, hiru foru-aldundiek eta EUDELek izendatuko dituzte.\nLege-proiektuak, gainera, erakunde publiko berriak sortzeko betekizunak gogortzen ditu. Hala, adibidez, nahitaezkoa izango da erakunde berria sortzeko premia akreditatzea, eta berori eratzeak bikoiztasunik sortuko ez duela bermatzea. (II. kapitulua)\nOrobat, lege maila hartzen dute erakunde publikoen gardentasun, efikazia eta efizientzia-eskakizunek (52. art.): eratzen direnetik, azterketapean jarriko dira, haien helburu eta xedeen betetze-maila jakiteko, bai eta erabiltzen dituen baliabideak, jarduketan lortutako emaitzak, etab. ere. Horrez gain, Euskal sektore publikoko erakundeen erregistroan (58. art.) izen ematera eta bertako datuak eguneratzera behartuak egongo dira, haien egituraren, antolaketaren, osaeraren, kontuen eta beste erakunde publiko nahiz pribatuetan duten partaidetzaren berri emateko.


Fokuak (FK) - Fokua: Patric Chiha - | Tabakalera - Donostia / San Sebastián\nHasiera Kultur proiektua Fokuak (FK) Fokua: Patric Chiha Fokua: Patric Chiha\nFokua: Patric Chiha\nGauean galtzen diren gorputzak\nPatric Chiha. Celsa Okazaki, 2019\nPatric Chiharen izena (Viena, 1975) ozenki entzun zen gure planetan joan den urtean FASSBINDER + PLUS fokua prestatzen ari ginenean, Brüder der Nacht (Brothers of the night) bere filmak Querelleren (1982) zuzendariaren eta Pasolini, Kenneth Anger eta Jean Cocteau bezalako hausleen jaraunspenaren giroak oroitzen baitzizkigun.\nAtzera begirako osoak bere film labur, ertain eta luzeak errepasatuko ditu eta zinemaldi handietan, hala nola Venezia eta Berlinekoan, oinarritutako karrera aditzera emango du. Casa Ugalde (2004) 16 mm-n filmatutako bere lehenengo film laburra Belforteko zinemaldian aurkeztetik hasita, bere lana etengabe ibili da nazioarteko zirkuituan: 2009. urtean Venezian Domaine opera prima estreinatu zen eta Béatrice Dalle kultuko aktoresa izan zuen protagonista. Harrezkero, beti egon da Berlinalen eta 2016. urtean Brüder der Nacht (Brothers of the night) aurkeztu zuen.\nZuzeneko zinema, dokumentalak eta fikzioak, baita larruazalaren mugimendu eta sentsualitatea behatzean oinarritutako lana ere, Si c'était de l'amour (2020) bere azkeneko lanean ikus daitekeen bezala, Gisèle Vienne artistaren Crowd obra eszenikoan oinarritutako koreografia purua, 2020ko Berlinalen dokumental onenari Teddy Award saria eman ziotena.\nPatric Chiharekin hitz egingo dugu zinemaz, antzerkiaz eta modaz, Vienako gau eta zinemaz, mugimenduan dauden gorputzez eta larruazalaren sentikortasunaz, Proust eta Paul Valeryz, Buñuel, Dereck Jarman eta, nola ez, Fassbinderez.\nPatric Chiha Vienan, Austrian, jaio zen 1975. urtean eta moda-diseinua ikasi zuen Parisen, baita zinema-edizioa ere Bruselan, INSAS zine-eskolan, alegia. Esan daiteke zinemak modara eraman eta modak berak berriz zinemara itzuli zuela. “Beti amestu nuen Viena, hiri gris eta goibela, uzten nuela Parisen moda-diseinatzaile izateko. Erabateko klixea. Baina aurrerago jakin nuen moda fantasiazko mundu oso itxia zela eta modarako interesa zinema maitatzeagatik etorri zitzaidala; horretaz ohartarazi nintzen Vienako zinemetan Buñuelen Viridiana, Dereck Jarmanen filmak edo Jennie Livingstonen Paris is burning ikusi nituenean. Izan ere, hainbat errealitaterekin konektatzeko gogoak etorri zitzaizkidan eta pantailan larruazalaren bidez emozioak nola azaleratzen diren liluratu ninduen” .\nEta Paul Valery aipatzen du: “Ce qu'il y a de plus profond dans l'homme, c'est la peau”.\n“Gizakiarengan sakontzeko modu bakarra larruazala da, zinemagile modura graba dezakedana baita. Fassbinderen zineman bezala, emozioak betiere edertasunaren edo pertsonaien larruazal gogorraren atzetik azaleratzen dira”.\nIldo horri eutsiz, Patric Chihak larruazalaren sentsualitate eta mugimendua behatzean funtsatutako zinema defendatzen du. Gorputzaren zinema, laburbilduz. Rave batean geldo dantzatzen duten gorputzak, gaueko klubean rol bat antzezten duten gorputzak edo banatuta edo elkarrekin daudenean modu desberdinean ibiltzen diren gorputzak. Asko, baina ez guztia, transmititzen duten presentzia fisikoak.\nOrain Chiak Proust ekarri du gogora, En busca del tiempo perdido eleberrian, Albertine lo egonda, berak nola lo egiten duen begiratzen duenean, ametsak argitu nahian. “Inoiz ez du jakingo zer pentsatzen duen, bakarrik begiratu eta irudikatu ahal izango du. Hori da, hain zuzen, pertsonaiez gehien interesatzen zaidana”.\nEta horrek bultzatu zuen Vienako gauean murgiltzera Brothers Of The Night filmatzeko. “Nire helburua ez zen gizonen prostituzioa agertzen edo azaltzen zuen filma egitea. Bakarrik mutil horien errealitatearekin borrokatzeko modua, hainbeste harritu eta nahasi zidan bizimodu hura, irudikatu nahi nuen: mugitzeko, hitz egiteko, gezurretan aritzeko, janzteko, jarduteko modua”.\n“If it were love filmaren kasuan, Giselek Crowd filmaren estreinaldira gonbidatu ninduen eta bereziki hunkituta gelditu nintzen. Lehenengo ilaran nengoen, performancea barne hartu ezinezkoa zen eta pertsonaiek dantzatzen zuten bitartean zuzenean muntaketa egin behar izan nuen. Obra oso irekia da eta, murgiltzen zarenean, amesteko aukera duzu. Zinemara molda zitekeela pentsatu nuen, harridura sortu zidaten emozio horiek islatzeko. Asmo handikoa eta, aldi berean, oso sinplea”.\nEta halaxe izan zen. Chihak askatasun artistiko osoz grabatu zituen entseguak, Gisèle Vienne artista zuzendu zuen, 15 dantzariak eszenan, backstageren irudiak eta guztiarekin ikuskizun hipnotikoa antolatu zuen eta pixkana itxura hartuz joan zen. Gau luze horretan aktoreek dantzatu eta erritmo berean arnasten dute, elkar erakartzen dute eta, era berean, uxatu, amodio eta sexu-tentsioko gau batean.\nPatric Chihak berriz ere pertsonaien gorputz-mintzairarekin eta argiekin jolasten du, esperientzia zinematografiko osoa eskura jartzeko. Nolanahi ere, dagoeneko estilo hori Domain opera priman antzeman daiteke. Gazte baten hazkuntza pertsonalari, bere izebarekin (aktoresa: Béatrice Dalle) duen harreman maltzurrari eta bere ibilbideari buruzko film intimoa.\n“2009ko filmik onena” John Watersen beraren hitzetan.\nBere estiloa aldatuz joan dela onartzen du eta hala ikusiko dugu atzera‑begirako honetan. Boys like us (2014) filmeko komedia zentzugabe eta malenkoniatsutik -Chihak komediekiko zaletasuna adierazi du- edo Home (2006) filmean Austriako errepide eta basoetan zehar egindako bidaia introspektibotik; argazki-album eta idazki batzuetatik sortzen diren lehenengo film ertainera arte: Casa Ugalde (2004) eta Die Herren (2005).\n“Nire ibilbidean atzera begiratzen dudanean, lehenengo filmetan nire mundua azaldu eta erakutsi nahi nuen. Eta orain, ordea, ikuslearen ikuspegitik errealitateak adierazi nahi ditut”.\n“All the world's a stage, and all the men and women merely players”. Shakespearek egindako aipamen horrekin bere gutun zuria, fokua itxiko duen filma aurkezten digu: Marie-Claude Treilhouren Simone Barbès ou la vertu (Frantzia, 1980). Zinema porno baten hallean antzerki-eszena batekin abiaraziko da. “Desirari buruzko filmik ederrenetarikoa eta inoiz ikusi ez dudan gauaren ingurukoa ere bai, 80ko hamarkadako Paris desagertuari buruzko filma, berandu zaharberritu zenera arteko ezkutuko filma”. Gau luze batean noraezean galtzeko ikusleari egindako gonbita, Patrick Chiaren zinema guztia zeharkatzen duen ideia.\nAurreratu digunaren arabera, proposamen hau bere hurrengo proiektuan ere azalduko da: Henry Jamesen The beast in the jungle eleberriaren moldapen librea. “Gizon bat eta emakume bat, klub bera, 25 urtez. Fantasia eta errealitateko, amodio eta tragediako istorioa”.\nBeste gau luze bat zeharkatzen duten gorputzak.\n2020. urteko abenduaren 5ean Patric Chiha eta Sara Hernándezen (Tabakalerako zinema eta ikus-entzunezkoen taldea) artean izandako elkarrizketa.\nUrtarrilak 16, 19:00etan:\nSi c'était de l'amour, Patric Chiha, 2020, Frantzia, 82'\nUrtarrilak 23, 19:00etan:\nOtsailak 13, 19:00etan:\nBoys Like Us, Patric Chiha, Austria, 2014, 90'\nOtsailak 20, 19:00etan:\nDomaine, Patric Chiha, Austria, 2009, 110'\nMartxoak 5, 19:00etan:\nHome, Patric Chiha, Austria-Frantzia, 2006, 50'\nMartxoak 19, 19:00etan:\nDie Herren, Patric Chiha, Austria, 2005, 52’\nCasa Ugalde, Patric Chiha, Frantzia, 2004, 20'\nMartxoak 27, 19:00etan:\nGutun zuria: PATRIC CHIHA\nSimone Barbès ou la vertu, Marie-Claude Treilhou, Frantzia, 1980, 77'\nData: Larunbata, 2021ko urtarrilak 16 > Larunbata, 2021ko martxoak 27\nFokua: Patric Chiha:\n2021-01-16 - 19:00 - Zinea\n2021-03-04 - 19:00 - Zinea\n2021-03-18 - 19:00 - Cine


Urrezko BIKAIN ziurtagiria eskuratu du Etxepare Euskal Institutuak | Etxepare Euskal Institutua\nUrrezko BIKAIN ziurtagiria eskuratu du Etxepare Euskal Institutuak\nEtxepare Euskal Institutuak goi-mailako edo urrezko BIKAIN ziurtagiria jaso zuen atzo Donostiako Kursaalen egin zen ekitaldi batean. Ziurtagiri honek esparru sozioekonomikoan euskararen presentziaren, erabileraren eta hizkuntza-kudeaketaren normalizazio-maila egiaztatu eta aitortzen du.\nBIKAIN Eusko Jaurlaritzak enpresa edota erakundeei ematen dien ziurtagiri ofiziala da, publikoa eta doakoa. 10 urte bete ditu aurten, eta urtero aritzen da erakundeen zerbitzuen eta lan-harremanen hizkuntza ebaluatu eta horien euskara maila saritzen. Hainbat euskal erakundek hala eskatuta, ebaluatzaileak lantokira bisita egin eta Erreferentzia Marko Estandarrean (EME) jasotako adierazleak aztertzen dituzte euskararen presentzia, erabilera eta kudeaketa ebaluatzeko. EMEk bi ardatz ditu – Zerbitzu-hizkuntza eta Lan-Hizkuntza – eta lehen mailako 6 elementu – erakundearen irudia, bezeroekiko (pertsona fisikoak) eta herritarrekiko harremanak, barne-komunikazioa eta lan tresnak, pertsonen kudeaketa, kanpo-harremanak eta kudeaketa sistema.\nElementu bakoitzari puntuazio jakin bat eman ostean, ateratako puntuazio orokorraren arabera oinarrizko edo brontzezko (200 puntu gutxienez), erdi-mailako edo zilarrezko (500 puntu gutxienez) edota goi-mailako edo urrezko (800 puntu gutxienez) BIKAIN ziurtagiria eskura dezake enpresa edo erakunde horrek, 1000 izanik gehienezko puntuazioa. Etxepare Euskal Institutuak, euskara eta euskal kultura munduan zehar zabaltzeaz gain bere eguneroko jardunean euskararen normalizazioan gogor lan egiten ahalegindu denak, goi-mailako ziurtagiria eskuratu zuen bart.\nInstitutuko zuzendari Irene Larrazak jaso zuen saria, eta beste hainbat kide ere izan ziren ekitaldian. Guztira 25 enpresa edota erakundek jaso zuten euskararen kalitate ziurtagiria atzoko ekitaldian.


EPE eta kontratazio zerrendetarako sistema berri bateranzko LABen dekalogoa | LAB SINDIKATUA\nOharrak Zerbitzu Publikoak EPE eta kontratazio zerrendetarako sistema berri bateranzko LABen dekalogoa\nEPE eta kontratazio zerrendetarako sistema berri bateranzko LABen dekalogoa\n•\tLABek aspaldi salatu egin du osasun zerbitzu publikoaren gainbehera, osasun pribatuaren mesedetan. Honek zera suposatzen du Osakidetzan: lan karga handiagoak, konzertaziorako lan-ordu estra gehiago, klinika pribatuetara paziente gehiagoren bideratzea, eta itxaro-zerrendak gero eta luzeagoak.\n•\tPolitika hauek guztiek erabat baldintzatzen dituzte EPEak, ezin eskasagoak direnak. Osakidetzak oraindik orain ez du burutu ENPRESA PLANA, zeinak adieraziko digun zein epetan zenbat plaza behar dituen gure osasun sistemak.\n•\tLABekook uste dugu Osakidetzak darabilen oraingo EPE sistema desegokia dela eta ez dituela osasungintza publikoaren beharrak betetzen, ezta Osakidetzako sarbideetan parte hartzen duten herritarrenak ere. Gure PROPOSAMENA:\n1.\tEPE deialdiak urtero edo bi urterik behin. Prozesua OPOSAKETA-LEHIAKETA, galdera-sorta modukoa -Administrazioak erantzun zuzenak emanda- eta horri euskararen betekizuna, lanean emandako denbora eta formazioa gehitu.\n2.\tFormazioa baloratzeko irizpideak berraztertu. Horrela formazioaren ingurukoak on-lineko produktuen salerosketa bezalakoak izatea saihestuz. Zerrenda espezifikoei ezetz borobila: Administrazioak berak eman beharko lukeela lanpostuari dagokion ezinbesteko formazioa, kontrataziorako aldez aurretiko formazioa beharko balitz.\n3.\tEPEa behin gainditurik ez litzateke berriro beharrezko izango beste EPE batera aurkeztea, emaitza hobetzeko helburuagatik ez balitz. Oposaketa-lehiaketa horretan eskuratutako puntuazioa hurrengo deialdietarako gordeko da.\n4.\tTasak kentzea.\n5.\tHizkuntza eskakizuna errespetatzea, epe luzeko kontratazioetan zein epe laburrekoetan.\n6.\tEuskara ezagupena eta formazioagatiko merituak eten barik egiaztatzea eta lanean emandako denbora.\n7.\tAdministrazioak EPEra aurkeztutako eta plazarik gabekoak kontratazio-zerrendetan jasoko ditu ofizioz.\n8.\t“Leihatila bakarra”. Baimena duen edozein zentrotan aurkeztutako edozein agiri betiko geratuko litzateke egiaztatuta.\n9.\tPertsona ez-gaituen partehartze parekidea, ez soilik EPEan, kontratazio-zerrendetan ere.\n10.\tKontratazio-zerrendak eta egindako kontratuak eskuragarri jende guztiarentzat, internet-en bidez.\nLABek era garden eta eragingarria den osasun sistema publikoaren aldeko apustu irmoa egiten du, euskal herritarren behar eta eskariei erantzuten diena. Sistema euskaldun, hurbil eta kalitatekoa. Gure proposamena hortik doa.\nEgoerak erabaki politikoak eskatzen ditu, osasun krisia gainditu eta ondorio ekonomiko eta sozialak arintzeko\nEl seguimiento de la huelga convocada en Renfe, Adif y Feve ha sido total\nLABek Jaurlaritzan aurkezturiko idatzia\nDECLARACION EN DEFENSA DE LA INTERVENCION E INTEGRACION SOCIAL EN ARABA


Actividades\t/\tNAHI BESTE ZOINU. Alex Mendizabal - Tailerra\nNAHI BESTE ZOINU. Alex Mendizabal - Tailerra\nLantegi honek elkarlanerako egoera sortzaile eta irekia proposatu nahi du, ezintasunak dituzten pertsonentzako sorkuntza espazio bat sortzeko helburuarekin. Parte hartzaileek, kolaboratzaile modura, izaera ludiko eta didaktikoa duten hainbat tramankulu (instalazio, margo, eskultura, soinu edo argi) elkarreragile asmatu eta jorratuko dituzte, ondotik inguruko zentru okupazionaletako gonbidatuentzako jolas eta aktibitate modura erabili ahal izango direnak. Azken finean, zentzumenei zuzendutako egoerak asmatzeko sorkuntza lantegia sortu nahi dugu, beraien baldintzak eta abildadeak nolanahikoak izanik ere, parte hartuko duten pertsona guztientzat erabilgarriak izango direnak. Alex Mendizabal soinu artista arduratuko da lantegi honek irauten duen egunetan gidari lanak betetzeaz. Azken hamarkadaotan Mendizabalek entzule, egoera eta espazio ezberdinentzako soinu esperientziak proposatu ditu, tartean urazpiko kontzertuak, haurrentzako edo Alzheimerra duten pertsonentzako sorkuntza lantegiak edo ezinduentzako hainbat ekitaldi sortuz.


agosto 2021 – EPE\nAgo 31, 2021 EPE\nOrozkon aurkeztu zen atzoko egunez, abuztuaren 30ean, Orozko Kup Txapelketa. Paleta gomaz jokatuko den txapelketa izango da. Orozkoko pilota klubak laguntza eskatu zion EPE elkarteari txapelketa hau modu txukun eta…\nHirutxuloko Hitzan, Maider Mendizabal\nAgo 28, 2021 EPE\n(Argazkia: Joseba Parron San Sebastian) HIRUTXULOKO-HITZABeñat Parra Emakume pilotarien txapelketa handi bat antolatu nahian zabiltzate, baina zergatik Donostian? Alde batetik, EPE-ko kide gehienak gipuzkoarrak garelako. Horrez gain, Gipuzkoako hiriburua delako,…\nLarraulen esku pilota\nAgo 24, 2021 EPE\naiurri.eus Miren Larrartek(SU-BERRI) eta Naroa Agirrek garaipena eskuratu dute Miriam Arrillaga(SU-BERRI) eta Patri Espinarren(PLAZA EMAKUMEAK) aurka (22-20). Norgehiagoka interesgarria jokatu da Larraulgo frontoian; hasieratik parekatua egon da pilota partida. Larrartek…